30 Июль 2018, 12:17\nРаевка ауылы эргәһендә яңы ҡалҡып сыҡҡан биҫтәлә бер йорт алыҫтан уҡ күркәм булып күренеп тора.\n"Был егет дәүләт ярҙамы алмаһа ла, өй һалып сығыр ине. Торғаны менән ут бит ул, тырыш”, – ти ауылдаштары йорт хужаһы Алмаз Йәнекәев хаҡында.\nБѳгѳн тѳҙѳлѳш алып барыуҙың ни тиклем ҡиммәткә тѳшкәнен ошо мәшәҡәтле эш менән булышмағандар ғына белмәй. Беҙ ҙә был ғаилә менән танышҡас, уларҙың бар яҡлап бөтмөр, уңған булғанын аңланыҡ. Йәнекәевтәр әгәр ҙә ”Бюджет хеҙмәткәрҙәренә торлаҡ тѳҙѳү”дәүләт программаһында ҡатнашмаһа, уларға ла ҡыҫҡа ваҡытта ѳй һалып сығыуы ауырға тѳшѳр ине.\n– Ѳйләнешкәс, фатир яллап йәшәнек. Тѳҙѳлѳш ѳсѳн ерҙе аукцион аша һатып алдыҡ. Дуҫ егеттәр программа буйынса субсидия алғайны. Уларҙан күреп, беҙ ҙә документ йыйып тапшырҙыҡ. Сиратта өс йыл самаһы торғандан һуң, 2014 йылда 947 мең һум күләмендә субсидия алыуға өлгәштек. Аҡсаны тѳҙѳлѳш материалдарын алыуға тотондоҡ, ә тѳп эште үҙебеҙҙең кѳс менән атҡарып сыҡтыҡ. Йорт һалыуҙа туғандарыбыҙҙың да ярҙамы ҙур булды. Ѳмәләр ойошторҙоҡ, – ти Алмаз Самат улы.\nҒаилә башлығы сығышы менән Ибрай ауылынан. Бала саҡтан спорт менән шѳғѳлләнгән егет мәктәпте тамамлағас, Стәрлетамаҡ физик культура техникумында уҡырға инә. Һуңынан ошо һѳнәр буйынса юғары белем ала, ил алдындағы хәрби бурысын үтәй. Былтыр икенсе юғары белемгә эйә булған – Башҡорт дәүләт университетының тарих факультетын тамамлаған.\nАлмаз Самат улы хеҙмәт юлын Стәрлетамаҡ районының “Рощинский” совхозы ауылы мәктәбендә уҡытыусы булып башлай. Бер йылдан һуң Раевка спорт мәктәбенә тренер-уҡтыусы булып күсә. Әлеге ваҡытта гимназияла уҡытыусы булып эшләй, шулай уҡ спорт мәктәбендә тренер.\nБалаларҙы тәрбиәләү менән генә сикләнмәй, ул үҙе лә спорт менән ныҡлап шѳғѳлләнә. Кѳрәш, саңғы, велосипедта уҙышыу кеүек ярыштарҙа әүҙем ҡатнашып, яңынан-яңы еңеүҙәр яулай. 2016 йылда Урал кубогы ярышында – беренсе, былтыр йылда Пермь ҡалаһында уҙған Рәсәй чемпионатында икенсе урын да алған. Ғѳмүмән, Алмаз спорт мастеры исемен лайыҡлы йѳрѳтә.\nТормош иптәше Фидәлиә Дәүләкән районы Дүртѳйлѳ ауылынан. Ул Ѳфѳ урман техникумын, Башҡорт дәүләт аграр университетын тамамлаған. Әле Әлшәй урмансылығында эшләй.\nАлмаз менән Фидәлиәнең ауылдары бер-береһенән ѳс саҡрым алыҫлыҡта ғына урынлашҡан. Шуға улар бала саҡтан танышып, дуҫлашып йөрөй. 2010 йылда өйләнешергә ҡарар итәләр. Ғаиләгә йәм өҫтәп, ҡыҙҙары Асель һәм Самира үҫеп килә. Әле өсөнсө сабыйҙарын кѳтәләр.\n– Тормош иптәшем тырыш, яуаплы, балаларҙы ярата һәм тәрбиәләшә. Ѳйѳбѳҙҙә бѳтә уңайлыҡтарҙы булдырҙы ул. Ѳфѳ ҡалаһы хакимиәте башлығы исеменә уҙғарылған ярышта ҡатнашып, беренсе урын алғайны. Еңгән ѳсѳн бирелгән бүләк аҡсаһына аш бүлмәһенә мебель алып ултыртты, - ти Фидәлиә.\n– Матур итеп кухня эшләп биргәс, хәҙер кәләш аш бүлмәһенән сыҡмайса беҙҙе тәмле аштар менән һыйлай, баҡсала ла тәртип урынлаштырып ѳлгѳрә, – тип бәхетле йылмая Алмаз.


Коммуналь хужалыҡ мәсьәләләре буйынса видеоконференция тәртибендә кәңәшмә уҙғарылды\n4 Май 2020, 18:30\n4 майҙа Башҡортостан Республикаһы Хөкүмәтендә беренсе вице-премьер Андрей Назаров рәйеслегендә видеоконференц-элемтә режимында ҡалаларҙа һәм райондарҙа коммуналь хужалыҡты алып барыу мәсьәләләре буйынса кәңәшмәләр үтте.\n- 4 майҙан республикала битлек режимы индерелеү сәбәпле ҡаты көнкүреш ҡалдыҡтарын сығарыу менән бәйле мәсьәләләр элеккесә контролдә ҡала, - тине Андрей Назаров. – Беҙ элеккесә был процесты контролдә тотабыҙ. Ҡалаларыбыҙ һәм ауылдарыбыҙ сүп-сарҙан арынған, йәшәү өсөн уңайлы булырға тейеш.\nКәңәшмәлә ҡатнашыусылар ҡаты көнкүреш ҡалдыктарын ваҡытлыса Сибайҙа йыйыу һәм Нефтекамала полигонға илтеүсе юлды төҙөкләндереү мәсьәләләрен ҡаранылар.\nҠаты көнкүреш ҡалдыҡтарын контейнер майҙансыҡтарынан сығару буйынса автоматлаштырылған мониторинг система эшмәкәрлеген анализлау шуны күрһәтә: урынлаштырылған фотоматериалдар контейнер майҙансыҡтарынан сүп-сарҙың түгелеүен һәр ваҡытта ла раҫламай.\nӘлеге ваҡытта төбәк операторҙары иҫәптәренә халыҡтан түләүҙәрҙең уртаса 19 процентҡа әҙерәк килеүе күҙәтелә. Һөҙөмтәлә, ҡайһы бер төбәк операторҙары ҡаты көнкүреш ҡалдыҡтарын сығарыу буйынса рейстар һанын кәмет башлаған. Был хәлде улар яғыулыҡҡа аҡса етмәү һәм автомобилдәрҙе ремонтлау менән аңлатҡан.\n- Техник мәлдәр эш сифатына ҡағылырға тейеш түгел, сүп-сар үҙ ваҡытында сығарылырға тейеш, - тине торлаҡ-коммуналь хужалығы министры Борис Беляев.\nЮлдарҙы ремонтлау һәм “Башҡорт ихаталары” комплекслы программаһын тормошҡа ашырыу буйынса ла һүҙ булды.\n“Башҡорт ихаталары” программаһын тормошҡа ашырыуға 2020 йылда 1,5 млрд һум аҡса бүленгән. 12 муниципалитет ремонт эштәренә тотонған да инде, был аҙнала эштәргә барлыҡ республика буйынса керешәсәктәр.


Иҫке Ғүмәр (Башҡортостан) — Башҡорт Википедияһы\n54°49′45″ с. ш. 55°18′25″ в. д.HGЯO\nИҫке Ғүмәр (Башҡортостан)\n80 240 870 001\n80 640 470 101\nИҫке Ғүмәр (рус. Старогумерово) — Башҡортостандың Кушнаренко районындағы ауыл. 2010 йылдың 14 октябренә ҡарата халыҡ һаны 581 кеше. Почта индексы — 452242, ОКАТО коды — 80240870001.\n2010 йыл 14 октябрь 581 277 304 47,7 52,3\nРайон үҙәгенә тиклем (Кушнаренко): 35 км\nЯҡындағы тимер юл станцияһы (Чишмы): 32 км\nВәлиев Сәлих Шәйбәк улы (22.10.1912—12.10.1970), 1939—1940 йылдарҙағы совет‑фин һуғышында һәм Бөйөк Ватан һуғышында ҡатнашҡан яугир. Уҡсыылар полкының взвод командиры, өлкән лейтенат (1944). Советтар Союзы Геройы (1943).\nҒәлин Рәшит Ғата улы (13.04.1923—2012), педагог, Иҫке Ғүмәр урта мәктәбенең 1963—1985 йылдарҙағы директоры. Бөйөк Ватан һуғышында ҡатнашыусы. РСФСР-ҙың һәм Башҡорт АССР-ының атҡаҙанған уҡытыусыһы. Ҡыҙыл Йондоҙ ордены кавалеры.\nИҫке Ғүмәр (Башҡортостан) // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nhttps://ba.wikipedia.org/w/index.php?title=Иҫке_Ғүмәр_(Башҡортостан)&oldid=840743 ҡабул ителгән\nБыл бит һуңғы тапҡыр 18:39 18 октябрь 2018 үҙгәртелгән.


Һигеҙ йәшлек малай маршрут автобусы тәгәрмәсе аҫтында ҡалған\nЮл-транспорт ваҡиғаһы бөгөн Өфөнөң Октябрь проспекты менән Чудинов урамы киҫелешендә теркәлде. Зебра аша үтеп барған йәйәүле баланың өҫөтөнә «Форд» транзит микроавтобусы барып менде. Мәктәп уҡыусыһы ауыр тән йәрәхәттәре менән дауаханаға оҙатылған.\nШаһиттар билдәләүенсә, бала юл аша светофорҙың йәшел утына сығып барған. Осраҡ буйынса әле тикшереү бара. Юл хәрәкәте хәүефһеҙлеге дәүләт инспекцияһы иһә махсус иҫкәртеү саралары тураһында иғлан итте. Ул «Йәйәүле» тип атала. Исеменән үк аңлашылыуынса, операция водителдәр араһында йәйәүлеләргә ҡарата ихтирам тәрбиәләүгә йүнәлтелгән. Шул уҡ ваҡытта ҡағиҙәләр барыһы өсөн дә яҙылған. Инспекторҙар рөхсәт ителмәгән урындарҙа юл аша сығыусы йәйәүлеләрҙе лә иғтибарға аласаҡ.


”Илһам шишмәләре” саҡыра\n8 Февраль 2019, 18:10\n“Илһам шишмәләре-2019” шиғриәт фестивале быйыл ун етенсе яҙын ҡаршылай. Урыҫ, башҡорт, татар һәм сыуаш телдәрендә иҗад итеүсе төрлө йәштәге шағирҙәр бәйгеһе ул. Йәнле һүҙ фестивале Рәсәйҙең төрлө тарафтарында йәшәүсе шағирҙәрҙе берләштерә.\nXVII Төбәк-ара “Илһам шишмәләре-2019” шиғриәт фестивален ойоштороусылар – Бәләбәй районы хакимиәте, Башҡортостандың Мәҙәниәт министрлығы, Яҙыусылар берлеге.\nКонкурс ике этапта уҙғарыла. Беренсе этап – 1 февралдән 1 мартҡа ҡәҙәр. Ғаризалар һәм иҗади эштәр ҡабул ителә. Икенсе этапта төрлө номинациялар буйынса лауреаттар (гран-при, бер беренсе, ике икенсе һәм өс өсөнсө урындар) һәм дипломанттар билдәләнә.\nИкенсе этап һөҙөмтәләрен ҡарап, жюри иғлан ителгән барлыҡ номинациялар буйынса урындар бирмәҫкә мөмкин. Икенсе этапты уҙған ҡатнашыусыларҙы Ойоштороу комитеты фестивалдең өсөнсө этабында ҡатнашырға саҡыра.\nФестивалдең Ойоштороу комитеты ҡатнашыуға заявкаларҙы һәм ижади эштәрҙе урындағы жюриҙың (гәзит редакцияларының, әҙәби берләшмәләрҙең) тәҡдим итеү хаты менән ҡабул итә.\nЗаявкалар түбәндәге адрес буйынса ҡабул ителә: 452000, Башҡортостан Республикаһы, Бәләбәй ҡалаһы, Кече Туғай урамы, 53а, “Бәләбәй хәбәрҙәре” гәзите редакцияһы.\nЭлектрон почта (e-mail):7belizv@gmail.com


21 ғинуар — Башҡорт Википедияһы\n21 ғинуар Викимилектә\n21 ғинуар — григориан стиле буйынса йылдың 21-се көнө. Йыл аҙағына тиклем 344 көн ҡала (кәбисә йылында 345).\nЕр: Балалар байрамы көнө.\nЙор һүҙҙәр көнө.\nАҠШ: Үҙ шәхси йортоң көнө.\nПольша: Оләсәйҙәр көнө.\nБеларусь Ҡырғыҙстан Рәсәй: Инженер ғәскәрҙәре көнө.\nРәсәй: Аспиранттар көнө\n1865: Рәсәй империяһының билдәле пианисы, сығышы менән Өфөнән булған Вера Тиманова тәүге асыҡ концерт менән сығыш яһай.\n1941: Өфөлә В. И. Лениндың йорт-музейы асыла.\n1945: Мәскәүҙә Ботаника баҡсаһы эшләй башлай.\n1956: Өфө приборҙар эшләү производство берекмәһе файҙаланыуға тапшырыла.\n1986: Өфө ҡалаһының А. М. Горький исемендәге 3-сө урта мәктәбе Халыҡтар Дуҫлығы ордены менән бүләкләнә.\n2011: Башҡортостан Республикаһының Социаль торлаҡ төҙөү фонды ойошторола.\nЯрцев Виктор Александрович (1965—15.05.2021), музыкант-баянсы, педагог. 1991 йылдан Өфөләге Урта махсус музыка колледжы уҡытыусыһы, колледждың төрлө кимәл конкурс һәм фестивалдәр лауреаты булған «Наигрыш» урыҫ халыҡ музыка ҡоралдары ансамблен (2000) ойоштороусы һәм уның алыштырғыһыҙ етәксеһе; бер үк ваҡытта 2002 йылдан «Мираҫ» йыр һәм бейеү фольклор ансамбле ҡарамағындағы «Забава» урыҫ халыҡ музыка ҡоралдары ансамбленең художество етәксеһе. Башҡортостан Республикаһының халыҡ артисы (2015) һәм атҡаҙанған мәҙәниәт хеҙмәткәре (2002). Сығышы менән Ырымбур ҡалаһынан.\nИтбаев Марс Салауат улы (1970—21.09.2020), театр артисы. 1991 йылдан Арыҫлан Мөбәрәков исемендәге Сибай башҡорт дәүләт драма театры актёры. Башҡортостан Республикаһының атҡаҙанған артисы (2005), «Театр яҙы» республика конкурсының «Өмөт» номинацияһы лауреаты (1995). Сығышы менән хәҙерге Башҡортостан Республикаһының Ейәнсура районы Бикбау ауылынан.\nТөхфәт Морат (Моратов Төхфәт Фәттәхетдин улы; 1906—27.12.1944), Бөйөк Ватан һуғышында һәләк булған шағир, журналист һәм уҡытыусы. 1927 йылдан «Башкнига» ширҡәте мөхәррире, «Үктәбер» (хәҙерге «Ағиҙел») журналы хеҙмәткәре, 1936—1941 йылдарҙа Хәйбулла районының Аҡъяр башҡорт урта мәктәбендә директорҙың уҡыу-уҡытыу эштәре буйынса урынбаҫары. Ҡыҙыл Йондоҙ ордены кавалеры (1994).\nФәттәхов Ҡасим Камал улы (1921—5.05.1981), ауыл хужалығы эшмәкәре. Бөйөк Ватан һуғышында һәм 1945 йылғы совет-япон һуғышында ҡатнашыусы. 1967—1981 йылдарҙа Краснокама районы «Красный Октябрь» колхозы рәйесе. Башҡорт АССР-ының атҡаҙанған ауыл хухалығы хеҙмәткәре. Ленин (1976), ике Хеҙмәт Ҡыҙыл Байраҡ (1971, 1981), «Почёт Билдәһе» (1973) һәм 3-сө дәрәжә Дан (1945) ордендары кавалеры.\nКәримов Айрат Таһир улы (1941—11.05.2016), пианист, композитор. Хәҙерге Хөсәйен Әхмәтов исемендәге Башҡорт дәүләт филармонияһының «Ирәндек» вокаль-инструменталь ансамблен ойоштороусы һәм уның 1970—1976 йылдарҙағы етәксеһе; 1981–1988 йылдарҙа Рус дәүләт академия драма театрының музыкаль етәксеһе. 1991 йылдан СССР Композиторҙар союзы ағзаһы. Башҡортостан Республикаһының атҡаҙанған сәнғәт эшмәкәре (1995). Республика композиторҙар конкурстары призеры һәм лауреаты. Мәскәүҙә башҡорт әҙәбиәте һәм сәнғәте декадаһында (1955), Ульяновск ҡалаһында БАССР-ҙың мәҙәниәте көндәрендә (1968), Мәскәүҙә Башҡортостан Республикаһы көндәрендә (1997) ҡатнашыусы. Композитор Таһир Кәримовтың улы.\nМорозов Николай Андреевич (1941), хеҙмәт ветераны. 1966 йылдан Башҡорт дәүләт медицина институты һәм Башҡорт дәүләт медицина университетының физик культура уҡытыусыһы, доцент (1990). Башҡортостан Республикаһының атҡаҙанған физик культура хеҙмәткәре. Сығышы менән хәҙерге Кострома өлкәһенең Буй районынан.\nРогачёв Михаил Константинович (1951, ғалим-тау инженеры. 1976—2005 йылдарҙа (өҙөклөк менән) Өфө нефть институты һәм Өфө дәүләт нефть техник университеты, 2005 йылдан Санкт-Петербургтағы «Горный» Милли минераль-сеймал университеты уҡытыусыһы, шул иҫәптән 2006 йылдан нефть һәм газ ятҡылыҡтарын үҙләштереү һәм файҙаланыу кафедраһы мөдире, бер үк ваҡытта 2008—2014 йылдарҙа нефть газ факультеты деканы. Техник фәндәр докторы (2002), профессор (2007). Башҡортостан Республикаһының атҡаҙанған уйлап табыусыһы (2000). Сығышы менән Өфө ҡалаһынан.\nГорбунов Виктор Иванович (1956), хеҙмәт ветераны. «Газпром Нефтехим Салауат» берекмәһенең элекке машинисы. Башҡортостан Республикаһының атҡаҙанған нефтсеһе.\nҒибәҙуллин Марат Мулланур улы (1956), ғалим-хәрби табип. 1983 йылдан граждандар оборонаһы полкының (Ленинград) медицина хеҙмәте начальнигы; 1990 йылдан СССР Ҡораллы Көстәренең Көнбайыш төркөмө (Германия) полкының медицина хеҙмәте начальнигы; 1994 йылдан Санкт-Петербург Хәрби-топография училищеһының поликлиника начальнигы; 1997 йылдан Санкт-Петербург педиатрия медицина универстеты уҡытыусыһы. Медицина фәндәре кандидаты (2006), доцент (1997). Сығышы менән хәҙерге Башҡортостан Республикаһының Мәсетле районы Яңы Мөслим ауылынан.\nӘхмәтзарипов Марат Әғзәм улы (1956), дирижёр, музыкант. 1996 йылдан (өҙөклөк менән) Башҡорт опера һәм балет театры дирижёры, бер үк ваҡытта 2002 йылдан хәҙерге Заһир Исмәғилев исемендәге Өфө дәүләт сәнғәт институты уҡытыусыһы, 2002—2010 йылдарҙа Милли симфоник оркестр (Өфө) дирижёры. Башҡортостан Республикаһының атҡаҙанған сәнғәт эшмәкәре (2011). Сығышы менән хәҙерге Силәбе өлкәһенең Һатҡы ҡалаһынан.\nСидоров Георгий Маркелович (1961), ғалим-инженер механик. 1989 йылдан Өфө нефть институты һәм Өфө дәүләт нефть техник университеты хеҙмәткәре, шул иҫәптән 1992 йылдан өлкән, 1999—2005 йылдарҙа — төп ғилми хеҙмәткәр, 2012 йылдан уҡытыусы. Рәсәй Тәбиғи фәндәр академияһы акаадемигы, техник фәндәр докторы (1999), профессор (2012). Башҡортостан Республикаһының атҡаҙанған уйлап табыусыһы (2004). Рәсәй Федерацияһы Хөкүмәтенең фән һәм техника өлкәһендәге премияһы (2015) һәм Башҡортостан Республикаһының фән һәм техника өлкәһендәге дәүләт премияһы (2013) лауреаты.\nБәхтизин Әхтәм Мөсәлим улы (1897—16.08.1943), беренсе донъя һәм Граждандар һуғыштарында, 1921—1922 йылдарҙа Урта Азияла баҫмасыларҙы юҡ итеүҙә, Хәсән күле буйындағы 1938 йылғы совет‑япон ҡораллы конфликтында, 1939—1940 йылдарҙағы совет-фин һуғышында ҡатнашҡан һәм Бөйөк Ватан һуғышында батырҙарса һәләк булған хәрби хеҙмәткәр. Уҡсылар дивизияһы командиры (1943), полковник (1939). 1‑се, 2‑се, 3‑сө һәм 4‑се дәрәжә Изге Георгий тәреләре, ике Ҡыҙыл Байраҡ (1918, 1940) һәм 1‑се дәрәжә Ватан һуғышы (1943) ордендары кавалеры.\nОсокин Василий Павлович (1922—19.02.2022), Бөйөк Ватан һуғышында ҡатнашыусы. 1‑се (1985) һәм 2-се (1945) дәрәжә Ватан һуғышы һәм Ҡыҙыл Йондоҙ ордендары (1945) кавалеры. Сығышы менән хәҙерге Башҡортостан Республикаһының Белорет районы Үҙән ауылынан.\nЙәнекәев Булат Һиҙиәт улы (1942), тома һуҡыр музыкант, йырсы һәм композитор. 1979—2003 йылдарҙа Бөтә Рәсәй Һуҡырҙар йәмғиәтенең Бәләбәй уҡыу-производство предприятиеһы хеҙмәткәре, бер үк ваҡытта 1992 йылдан Бәләбәй ҡалаһының 1-се балалар сәнғәт мәктәбе, 2003—2009 йылдарҙа башҡорт гимназияһының музыка уҡытыусыһы. Башҡортостан Республикаһының атҡаҙанған мәҙәниәт хеҙмәткәре (1993). Һуҡырҙарҙың төрлө кимәлдәге үҙешмәкәр сәнғәт смотрҙары һәм фестивалдәре лауреаты.\nҒилданов Фәүил Ғабдрахман улы (1947), спорт ветераны. Ауыр атлетика буйынса СССР-ҙың спорт мастеры, Башҡорт АССР-ы чемпионаты призеры. Сығышы менән хәҙерге Башҡортостан Республикаһының Илеш районы Бишҡурай ауылынан.\nНикитин Михаил Николаевич (1952—2011), механик, хужалыҡ эшмәкәре. 1973—1992 һәм 2003—2011 йылдарҙа Хәйбулла районындағы Бүребай тау-байыҡтырыу комбинатының баш инженеры, начальнигы һәм баш механигы. 3-сө дәрәжә Хеҙмәт Даны һәм Халыҡтар Дуҫлығы ордендары кавалеры.\nНуриуллина Маһира Мәүлитбай ҡыҙы (1952), хеҙмәт ветераны, үҙешмәкәр сәнғәттә ҡатнашыусы. Кушнаренко район мәҙәниәт йортоноң элекке методисы. Башҡортостан Республикаһының атҡаҙанған мәҙәниәт хеҙмәткәре. Сығышы менән хәҙерге Башҡортостан Республикаһының Әбйәлил районынан.\nШәйнүров Фәрит Вәлинур улы (1952), ауыл хужалығы һәм ветеринария хеҙмәте ветераны. 1973 йылдан Дүртөйлө районы хужалыҡтарында яуаплы хеҙмәткәр, 1987—1995 йылдарҙа Дүртөйлө ауыл хужалығы идаралығының баш ветеринар врачы; 1995 йылдан Башҡортостан Республикаһы Ауыл хужалығы министрлығы ҡарамағындағы Ветеринария идаралығы начальнигы. Башҡортостан Республикаһының атҡаҙанған ауыл хужалығы хеҙмәткәре. Сығышы менән хәҙерге Башҡортостан Республикаһының Асҡын районы Ҡубыяҙ ауылынан.\nМостафин Әхәт Ғәзизйән улы (1957), ғалим-химик. 2007 йылдан Башҡорт дәүләт университетының физик химия һәм химик экология кафедраһы мөдире, 2010—2013 йылдарҙа университет ректоры. Башҡортостан Республикаһы Фәндәр академияһы академигы (2009), химия фәндәре докторы (1999), профессор (2003). Башҡортостан Республикаһы атҡаҙанған фән эшмәкәре (2007).\nҒәбдрәхимова Флүрә Әнғәм ҡыҙы (1962), һаулыҡ һаҡлау өлкәһе ветераны. 2-се республика клиник дауаханаһы терапея бүлегенең өлкән шәфҡәт туташы. Башҡортостан Республикаһының атҡаҙанған һаулыҡ һаҡлау хеҙмәткәре.\nЯнбаев Юлай Әғләм улы (1962), ғалим-генетик. 2013—2018 йылдарҙа Башҡорт дәүләт университетеның уҡыу-уҡытыу эштәре буйынса проректоры. Биология фәндәре докторы (2002).\nШәйҙуллин Айҙар Мирсәйет улы (1977), балет артисы. 1991 йылдан Башҡорт дәүләт опера һәм балет театры артисы, 1995 йылдан — балет солисы, 1996—1997 йылдарҙа Силәбе опера һәм балет театрының, 1998 йылдан «Кремль балеты» театрының балет солисы, 2013 йылдан Мәскәүҙәге «Глобэкс промоушен» йәмғиәтенең, бер үк ваҡытта 2017 йылдан «Русконцерт продакшен» йәмғиәтенең генераль директоры. Рәсәй Федерацияһының атҡаҙанған артисы (2006).\nТолстиков Генрих Александрович (1933—25.04.2013), ғалим-органик-химик, 1984—1993 йылдарҙа Рәсәй Федерацияһының Өфө фәнни үҙәге Президиумы рәйесе. 1991 йылдан Рәсәй, 1987 йылдан — СССР Фәндәр академияһы академигы, химия фәндәре докторы (1969), профессор (1970). СССР Дәүләт премияһы (1990) һәм Рәсәй Федерацияһының Фән һәм техника өлкәһендәге премияһы (2003) лауреаты. Башҡорт АССР-ының атҡаҙанған фән һәм техника эшмәкәре (1975).\nПупкова Евгения Григорьевна (1938—19.03.1922), музыкант-пианист, педагог. 1970 йылдан Өфө сәнғәт училищеһы уҡытыусыһы. Башҡортостан Республикаһының атҡаҙанған артисы. Сығышы менән Өфө ҡалаһынан.\nРуттер Валерий Дмитриевич (1924—25.09.2010), дирижёр. 1966—1969 йылдарҙа Башҡорт дәүләт опера һәм балет театрының баш дирижёры. Башҡорт АССР‑ының (1969) һәм Ҡаҙаҡ ССР-ының (1978) атҡаҙанған сәнғәт эшмәкәре.\nАлфимов Владимир Александрович (1939), хеҙмәт ветераны, Өфө приборҙар эшләү производство берекмәһенең элекке слесары, Башҡортостан Республикаһының атҡаҙанған машина эшләүсеһе (2006).\nСәғитов Наил Абдулла улы (1939), табип-хирург, медицина эшмәкәре. 1974—1989 йылдарҙа Күгәрсен үҙәк район дауаханаһының баш табибы. Башҡорт АССР-ының атҡаҙанған табибы (1987), СССР-ҙың һаулыҡ һаҡлау отличнигы, райондың почётлы гражданы. Сығышы менән Багдашкин ауылынан.\nАҡсурина Фирүзә Исхаҡ ҡыҙы (1949), ғалим-зоотехник, юғары мәктәп уҡытыусыһы. Биология фәндәре докторы (2001), профессор (2007).\nМәсәлимов Урал Тимербулат улы (1959), график. 1994 йылдан Рәсәй Федерацияһы Рәссамдар союзы ағзаһы (1992). Республика, төбәк, Бөтә Рәсәй һәм халыҡ-ара күргәҙмәләрҙә ҡатнашыусы. Сығышы менән хәҙерге Башҡортостан Республикаһының Әлшәй районы Раевка ауылынан.\n1850: Иван Мушкетов, Рәсәй империяһының ғалим-геологы, географ, сәйәхәтсе.\n1855: Джон Браунинг, АҠШ-та тыуып, Бельгияла эшләгән ҡорал конструкторы.\n1900: Олег Волков, СССР яҙыусыһы, РСФСР-ҙың Дәүләт премияһы лауреаты (1991).\n1905: Ванда Василевская, СССР яҙыусыһы, шағир һәм драматург, өс Сталин премияһы лауреаты (1943, 1946, 1952).\n1905: Кәрим Рәшидов, СССР-ҙың әҙәбиәт белгесе, Ҡырым татарҙары әҙәбиәте буйынса тәүге диссертация авторы.\n1920: Николай Трофимов, театр һәм кино актёры, СССР-ҙың халыҡ артисы (1990).\n1941: Пласидо Доминго, Испанияның опера йырсыһы.\n1960: Дмитрий Харатьян, СССР һәм Рәсәйҙең театр һәм кино актёры, Рәсәй Федерацияһының халыҡ артисы (2007).\n1938: Ғәлимйән Ибраһимов, журналист һәм яҙыусы. Хеҙмәт Геройы (1932).\nhttps://ba.wikipedia.org/w/index.php?title=21_ғинуар&oldid=1115875 ҡабул ителгән\nБыл бит һуңғы тапҡыр 09:52 21 март 2022 үҙгәртелгән.


Төбәк дауаханаларына 100 табип эшкә ҡайтҡан | ГТРК «Башкортостан» — Новости Уфы и РБ\n22 февраля 2019 — 19:07 ГТРК «Башкортостан»\nБыл республикала һаулыҡ һаҡлау белгестәренә ҡытлыҡты кәметеү йәһәтенән һөҙөмтәле аҙым. Башҡортостан хөкүмәтендәге сираттағы сәләмәтлек сәғәтендә медицина ярҙамы күрһәтеү буйынса ҡарарҙар үтәлеше тикшерелде.Көн тәртибендә тәү сиратта граждандар мөрәжәғәттәренә байҡау яһала. Үткән ике аҙнала уларҙың һаны өс йөҙ самаһы. Күпселек мөрәжәғәт Өфө, Сибай, Салауат ҡалаларынан. Табиптар етешмәүе киҫкен ҡала. Һаулыҡ һаҡлау министры вазифаһын башҡарыусы Максим Забелин кадрҙар мәсьәләһе медицина уҡыу йорттарының сығарылыш студенттары иҫәбенә хәл ителер, тигән өмөттә. Яҡын киләсәктә ҡала һәм райондарҙа яңы һаулыҡ һаҡлау учреждениеларын төҙөү һәм ғәмәлдәгеләрен яңыртыу көтөлә. Радий Хәбиров төҙөлөштө ваҡытында тамамлауҙы төп бурыс, тип белдерҙе һәм медицина учреждениеларын кадрҙар менән тәьмин итеү мәсьәләһенә айырыуса иғтибар бирергә ҡушты.


Урман янғындарын булдырмайыҡ!\n6 Май 2019, 16:40\nБарыбыҙ ҙа яҡшы белә – урман ял итеү өсөн иң ҡулай урын. Ул үҙенең матурлығы менән күп һанлы ял итеүселәрҙе, бәшмәкселәрҙе, һунарсыларҙы һәм туристарҙы ылыҡтыра.\nСтатистика мәғлүмәттәренә ҡарағанда, йыл һайын урман янғындарының 96 процентына кеше сәбәпсе була. Урманға барған һәр кем усаҡ яҡмайынса ҡалмай. Шул уҡ ваҡытта туристарҙың ҡайһы берҙәре үҙ юлында бер нәмәне лә ҡалдырмай юҡ иткән урман янғындарын туҡтатыу бик ауыр икәнлеген аңлап етмәй. Шуға күрә урманда янғын хәүефһеҙлеген белеү бик мөһим.\nРеспубликала йылы, ҡоро һауа торошо урынлашыу сәбәпле, БР Урман хужалығы министрлығы халыҡты урмандарҙа янғын хәүефһеҙлеге ҡағиҙәләрен үтәргә кәрәклеге хаҡында иҫкәртә. Шулай уҡ урманға яҡын ер участкаларында, киңлеге 0,5 метрҙан да кәм булмаған янғынға ҡаршы һыҙат булмаған урындарҙа япраҡ, үлән һәм башҡа яныусы материалдарҙы яндырырға ярамай.\nЯҙғы осорҙа күпселек урман янғындары ауыл хужалығы ерҙәрендә ҡоро үләнде яндырыуҙан сыға. 2015 йылдың ноябрендә РФ Хөкүмәтенең 1213-сө Ҡарары менән Рәсәй Федерацияһында янғынға ҡаршы ҡағиҙәләргә үҙгәрештәр индерелә – ҡоро үләнде контролһеҙ яндырыу ҡәтғи рәүештә тыйыла. Шулай уҡ ҡороған үҫемлектәрҙе, яныусы материалдарҙы үртәү, тимер юлдарҙың, электр тапшырыу линияларының, юл үткәүелдәренең һаҡлыҡ зоналарында һәм кире ҡағыу һыҙаттарында усаҡ яғыуға тыйыуҙар индерелә.\n2017 йылдың 1 мартынан илдә янғынға ҡаршы режим ҡағиҙәләренә үҙгәрештәр үҙ көсөнә инә.\nХөкүмәттең 2016 йылдың 18 авгусындағы Ҡарары менән ҡар ирегәндән алып көҙгө тотороҡло һауа торошо урынлашҡансы йәки ҡар яуғансы урманға яҡын территорияны биләүсе йәки ҡулланыусылар урмандан 10 м арауыҡтағы ерҙе ҡоро үлән, ауған ҡоро ағастарҙан һәм башҡа яныусы материалдарҙан таҙартырға йәки урманды янғынға ҡаршы 0,5 м киңлегендәге һыҙат менән айырырға тейеш.\nЗаконға ярашлы, ошо ҡағиҙәләрҙе үтәмәгән осраҡта физик һәм юридик шәхестәргә административ яуаплылыҡ ҡаралған һәм граждандарға 2 меңдән 3 меңгә тиклем, вазифалы кешеләргә 6 меңдән 15 меңгә тиклем, юридик шәхес булараҡ теркәлмәгән эшҡыуарҙарға 20-нән 30 меңгә тиклем, юридик шәхестәргә 150 меңдән 200 меңгә тиклем штраф ҡаралған. Закон янғынға ҡаршы айырым режим шарттарында боҙолһа, штрафтарҙың күләме бермә-бер арта.\nБашҡортостан Республикаһының өлкән\nдәүләт урман инспекторы ярҙамсыһы.


Главная » Башҡорт теленең практик курсы. Күнегеүҙəр йыйынтығы » 16. Ҡайнар шишмәләр\nЕр аҫтынан сыҡҡан ҡайнар һыулы йылғалар һәм һыу ятҡылыҡтары ла һирәк күренеш түгел. Улар ер аҫты йылыһын кәрәгенән артыҡ ала. Ҡайһы берҙәре ныҡ тәрәнгә төшә һәм, ҡайнар сиккә етеп, һыуы парға әйләнә. Бындай сығанаҡтар күберәк вулкандар булған урындарҙа осрай. Чукоткала күп улар. Ҡайнар йылға тип аталғаны янында түҙеп торғоһоҙ эҫе пар менән тулған мунсалағы кеүек. һыуының температураһы 80 градустан юғары. Ҡыш көндәре эргәһендәге ҡар иреп бөтә. Ҡайнар сығанаҡтар тип аталған ерҙә иһә яҙ бер айға иртәрәк килә. Иәй көнө бындағы йәшеллек, емеш-еләктең күплеге, сәскәләр һәр кемде хайран ҡалдыра.\nКамчаткалағы Ҡайнар шишмәләр үҙәне иһә бигерәк һоҡланғыс. Тәбиғи фонтандар батшалығында ниндәйҙәре генә юҡ: ҙурҙары, бәләкәйҙәре. һәр береһенең үҙ ҡылығы, үҙенсәлеге... Ҡайһылары 20 минут һайын һауаға күтәрелә, икенселәрен сәғәттәр буйы көтөргә тура килә. Ғәжәп матур күренеш ул — ер аҫтынан ҡайнар фонтандар урғылыуы. Үтә күренмәле йомшаҡ ҡына быу япма менән ҡапланған бәләкәй генә күлде күҙ алдына килтерегеҙ әле. Тыныс ҡына ятҡан күл өҫтө ҡапыл күбекләнә, ер аҫтынан ниндәйҙер тоноҡ ҡына геүләү ишетелә һәм өҫкә һыу бағанаһы атыла. Уның артынан икенсеһе, өсөнсөһө... Бер аҙҙан барыһы ла тыныслана, әйтерһең, гейзер ял итә, көс туплай. Әммә был тынлыҡ оҙаҡҡа һуҙылмай, тағы күккә ҡайнар һыу ағымы күтәрелә.\nКамчаткалағы иң ҙур гейзерға Великан тип исем биргәндәр. Гейзер ҡапыл ғына хәрәкәткә килә һәм 30 метр бейеклегендәге һыу бағанаһы өҫкә атыла. Ә пары хатта йөҙәр метр бейеклеккә етә.\nКамчатка ярымутрауында шулай уҡ тәбиғәттә бик һирәк осраған 12 метр бейеклектән төшөүсе ҡайнар шарлауыҡты күрергә мөмкин.\n1941 йылда Камчаткала йырын буйлап аҡҡан ғәжәп тау йылғаһын асалар. Һыуы йәшкелт. Ярҙарынан быу борҡой һәм көслө фонтандар урғый. Ваҡыты-ваҡыты ҡот осҡос олоуҙар ишетелгәндәй. Ер бер туҡтауһыҙ һелкенә. Бында барлығы 200-ҙән ашыу гейзер һәм күп кенә ҡайнар минераль һыулы сығанаҡтар иҫәпләнә.\nИсландия ла үҙенең ҡайнар шишмәләре менән киң танылған. Уның баш ҡалаһы Рейкьявиктан 55 саҡрым алыҫлыҡта Хаука йылғаһында урынлашҡан ҙур гейзер бөтә донъяға билдәле. Уның урғылыуын ҡарау өсөн туристар күп килә. Алыҫ түгел генә тағы ике гейзер бар. Берәүһе туҡтауһыҙ ҡайнап торғанлыҡтан, урындағы халыҡ уға Иблис ҡаҙаны тип исем биргән.\nГейзерҙар ер ҡуйынынан бик күп йылылыҡ алып сыҡҡанлыҡтан, Исландия халҡы уны файҙаланырға була. Ҡайнар сығанаҡтарҙан баш ҡалаға торбалар үткәреп, уларҙың эҫе пары һәм һыуы менән өйҙәрҙе йылыта башлағандар. Шулай итеп, 1944 йылда беҙҙең планетала ер ҡуйынындағы йылы менән йылытылыусы тәүге ҡала барлыҡҡа килә.\nБоронғо халыҡ ҡайнар шишмәләр янына барырға ҡурҡһа, хәҙер иһә уларҙы төрлө яҡлап файҙаланыу яғын ҡарайҙар: минераль һыуҙары, тирә- яғындағы батҡағы сәләмәтлекте нығытыу өсөн ҡулланыла.\nЕр аҫты йылғалары\n1 : 3600 — йылғаларҙағы һыу менән ер аҫтынан сәйәхәт итеүсе һыуҙарҙың нисбәте шундай. Бер саҡрымға тиклем тәрәнлектә ер аҫты ҡатламдарында һаҡланған һыу бөтөн Ер шарындағы йылғаларҙыҡына ҡарағанда 3600 тапҡырға күберәк.\nҺыуҙың ер өҫтөндәге юлы билдәле: атмосфера — йылғалар, күлдәр, диңгеҙҙәр — атмосфера. Шулай туҡтауһыҙ әйләнеш яһай ул. Әммә ер аҫтына ла бик күп һыу китә. Иҫәпләүҙәр буйынса, тупраҡтың биштән бер өлөшөн һыу тәшкил итә. Тупраҡ ни тиклем йомшағыраҡ булған һайын, ямғыр һәм ҡар һыуы ла төпкәрәк үтеп инә. Айырым тамсылар бергә йыйыла һәм ер аҫты шишмәләрен барлыҡҡа килтерә. Ләкин ерҙең һыу үткәрмәй торған ҡатламдары ла бар: балсыҡ, гранит һ.б.\nҠайһы саҡ ер аҫты йылғалары 100-әр саҡрымға һуҙыла. Ундайҙар, мәҫәлән, Сахарала табылған. Уларҙың ер аҫтынан йылдар буйы ла сәйәхәт итеүе бар. Әммә, ғәҙәттә, улар ер өҫтөнә ҡалҡып сыға. Уйламаған ерҙән сыға улар: йырындарҙа, һаҙлыҡтарҙа, күл, йылға һәм диңгеҙ төптәрендә. Берәүҙәре һалҡын шишмә булып ер ҡуйынынан сыҡһа, икенселәре ҡайнар фонтан булып өҫкә урғыла. Куба халҡы утрауҙың көньяҡ яры буйында диңгеҙҙең туҡтауһыҙ тулҡынланыуына иғтибар иткән. Һуңынан асыҡланыуынса, был урында диңгеҙ төбөнән бик көслө ер аҫты шишмәләре урғыла икән.\nГреция һәм Марокко моряктары диңгеҙҙәге сөсө һыулы сығанаҡтарҙы ла күптән белгән. Уларҙың һыуы диңгеҙҙәгенән еңел булғанлыҡтан, өҫкә үк ҡалҡып сыға.\nЛекция, реферат. Ҡайнар шишмәләр - понятие и виды. Классификация, сущность и особенности. 2018-2019.\n15. Башҡортостан тәбиғәте « | » 17. Ғ аләмдәге аралар


25 Ғинуар 2018, 17:41\nТөбәк Башлығы үҙенең Башҡортостан Республикаһы Дәүләт Йыйылышы – Ҡоролтайға һәр йылғы Мөрәжәғәтнамәһендә төрлө тармаҡ белгестәрен әҙерләү проблемаһының актуаллеген билдәләне. Республика вуздары вәкилдәре һәм ауыл мәктәптәре уҡыусыларының йыл һайын осрашыуы – ул ошо мәсьәләне хәл итеүҙең тағы ла бер ысулы.\nБашҡортостан Республикаһы вуздары ректорҙары советының һөнәри юҫыҡтағы күсмә саралары – һәр бер сығарылыш уҡыусыһы, йәғни райондың буласаҡ абитуриенты өсөн әһәмиәтле һәм мөһим ваҡиға. Юғары профессиональ белгес булыу өсөн кем булырға теләүҙәрен һәм ҡайҙа белем аласаҡтарын улар әле хәҙер үк билдәләргә тейеш. Хеҙмәт баҙарында тап шундай үҙ эшенең оҫталары талап ителә лә инде. Улар карьера үҫешенә һәм яҡшы эш хаҡына өмөт итә ала.\nОсрашыуҙа Башҡортостан Республикаһы Дәүләт Йыйылышы – Ҡоролтай депутаты, БДМУ ректоры, Рәсәй Фәндәр академияһының мөхбир ағзаһы Валентин Павлов, шулай уҡ республиканың төп вуздары вәкилдәре: Башҡорт дәүләт медицина университетының ҡабул итеү комиссияһы яуаплы секретары Гөлнара Сыңғыҙова, Башҡорт дәүләт педагогия университетының ҡабул итеү комиссияһы яуаплы секретары Фидәнис Тимерханов, Өфө дәүләт авиация техник университетының абитуриенттар менән эшләү һәм вузға тиклемге әҙерлек үҙәге етәксеһе Сергей Ли, Башҡорт дәүләт аграр университетының биология фәндәре кандидаты, үҫемлекселек һәм игенселек кафедраһы доценты Рәғиҙә Ирғәлина, Башҡорт дәүләт университетының ҡабул итеүҙе ойоштороу һәм һөнәри йүнәлеш бүлеге белгесе Лилиә Ғәфиәтуллина һәм Өфө дәүләт нефть техник университетының нефть-газ бизнесы институты яуаплы секретары Евгений Шамонин, Мәсетле районы Хакимиәте башлығы Әнис Әсәҙуллин, уның социаль мәсьәләләр буйынса урынбаҫары Гөлназ Ҡадирова ҡатнашты.\nӘле район Мәҙәниәт һарайы фойеһында уҡ Мәсетле, Балаҡатай, Дыуан, Ҡыйғы, Салауат райондарының 10 һәм 11-се класс уҡыусылары һәм уҡытыусылары “Хәҙерге заман белем биреү программалары” күргәҙмәһендә уҡыу йорттары менән таныша ала ине.\nӘ һәр уҡыу йорто тураһында ентекләп һөйләнелгән осрашыуҙың үҙендә уҡыу-сылар уҡырға инеү шарттары, кәрәкле БДИ балдары, өҫтәмә уҡыу шарттары тураһында белде һәм вуздар вәкилдәренә үҙҙәре үк һорау-ҙар бирә алды.\nҺәр бер юғары уҡыу йорто – ул юғары профессиональ уҡытыусылар һәм заманса уҡытыу методикаларының бер ерҙә тупланыуы. Районыбыҙ уҡыусылары улар-ҙың ҡайһыһын ғына һайламаһын, уларҙы ҡыҙыҡлы уҡыу процесы, үҙ-үҙҙәрен бойомға ашырыу, заманса һәм талап ителгән белемгә эйә булыу мөмкинлектәре көтә.


«Юлдаш» йыр-моң каналы йыл һайын Халыҡ-ара балаларҙы яҡлау көнөнә арнап акция ойоштора\nБөгөн улар Шишмә балалар социаль приютында булып, кескәйҙәргә байрам шатлығы бүләк итте.\nАнжела менән уның өс һеңлеһе йыл ярым тирәһе Шишмә балалар социаль приютында йәшәй. Уларҙың ата-әсәһе йәшел йылан менән дуҫ. Бөгөн приютта байрам. Ҡыҙҙарҙың һәр береһе концерт номеры әҙерләгән. Был шатлыҡлы көндә улар сығыштары менән ер йөҙөндәге иң яҡын кешеһен дә һөйөндөрмәксе. Әсә телефон аша бәлки килермен тип яуапланы.\nАнжела Бегишева, Шишмә балалар социаль приюты тәрбиәләнеүсеһ: «Приюттың тәрбиәселәре лә, мөдире лә иғтибарлылар, яҡшылар. Ҡыйын булып китһә социаль педагог менән һөйләшәбеҙ. Ул кәңәштәр бирә. Күңелгә еңел булып ҡала. Бында һәйбәт тә, тик барыбер өйгә ҡайтҡы килә».\nШишмә балалар приюты 14 йыл элек асылған. Ошо ваҡыт эсендә ул ауыр хәлдә ҡалған 400-ҙән ашыу баланы үҙ ҡанаты аҫтына һыйындырған. Әле бында ваҡытлыса 12 бала йәшәй. Бөтәһенең дә ата-әсәһе иҫән. Тик насар ғәҙәттәр менән дуҫлашҡанға улар бала тәрбиәләүҙән ситләтелгән. Кескәйҙәргә байрам кәйефе бүләк итергә «Юлдаш» радиоһы хеҙмәткәрҙәре килде. Балалар йәш башҡарыусы Йәмил Баймырҙиндың йырҙарына ҡушылып йырланы, бейене.\nСабыйҙар һабын ҡыуығы шоуын, фокус оҫтаһы сығышын ҡараны, флешмобта ҡатнашты. Приютта тәрбиәләнгән балалар үҙҙәре лә сағыу тамаша әҙерләгән.\nҮҙәктә балалар төрлө яҡлап тәрбиә ала, һәләттәрен үҫтереү йүнәлешендә эш алып барыла. Был уларҙың оҫта итеп йырлауында, дәртле бейеүҙәрендә сағыла. Шиғырҙы ла шартлатып һөйләйҙәр.\nБайрамды ҡарарға район хакимиәтенән, башҡа ойошмаларҙан да ҡунаҡтар килгән.Балаларға бүләктәр тапшырҙылар. Шишмә район мәсетенең имам-хатибы Зөфәр хәҙрәт матур теләктәрен еткерҙе.\nСәхнәлә сығыш яһаған ҡыҙ күҙҙәре менән генә тамашасылар араһынан әсәһен эҙләне.Ҡыҙғанысҡа, ул килмәгәйне. Сара аҙағында шарҙар осоролдо. Был ваҡытта кескәйҙәр эстән генә ошо шарға тотоноп ҡына тыуған йортома ҡайтһам ине тип уйлағандыр, моғайын. Сөнки уларҙың байрамын береһенең дә ата-әсәһе күрмәне.


Ҡартайғас баҫырмын намаҙға | Әбйәлил - Абзелил\nӘбйәлил - Абзелил > яңылыҡтар > Ҡартайғас баҫырмын намаҙға\nИфтар – ауыҙ астырыу »\nҠартайғас баҫырмын намаҙға\nШайтан да... йәйәүләп ҡасҡан\nНамаҙ уҡымаған, ураҙа тотмаған бер ауыл ағайы юлға сыҡҡан. Шунда уға таныш булмаған бер әҙәм эйәргән. Ауыл кешеһенән ҡайҙа барғанлығын һорашҡас, тегеһе:\n- Ҡаланан ҡайһы бер кәрәк-яраҡ алаһы бар, шунда барам әле, — тип яуап ҡайтарған.\n- Мин дә һинең менән барһам яраймы? Юлда яңғыҙ йөрөү эсте бошора бит, — тигән.\nАуыл ағайы ризалашҡан. Икәүләп юлды дауам иткәндәр. Бара торғас, бер йөҙөм баҡсаһына килеп етә былар. Теге ауыл ағайы әхлаҡһыҙ булыу өҫтөнә ҡараҡ та икән. Тиҙ генә баҡсаға инә лә йөҙөм ашарға тотона. Етмәһә, баҡсаға зарар килһен тип, тәлгәш-тәлгәш йөҙөмдәрҙе өҙөп, ергә ташлай. Юлдашы бының сәбәбен һорашҡас:\n- Баҡса минеке түгел, зарары хужаһына булһын, — тип яуап ҡайтара.\nЮлды артабан дауам итә былар. Бара торғас, бер ауылға килеп етәләр. Нәҡ шул ваҡыт мәсет манараһынан өйлә намаҙына саҡырып аҙан яңғырай. Аҙан тауышын ишеткәс, юлда эйәргән кешенең сырайы боҙолоп китә. Күҙ осо менән генә юлдашына ҡарап ала. Уның мәсеткә инергә һис тә ниәте юҡлығын һиҙенгәс, һорай:\n- Намаҙ уҡырға инмәйһеңме ни?\n- Мин намаҙ уҡымайым, ураҙа ла тотмайым.\n- Улайһа, туғаным, мин һиңә юлдаш була алмам.\nАуыл ағайы аптырап ҡала.\n- Ниңә улай? Мин бит һиңә бер ниндәй ҙә насарлыҡ эшләмәнем.\n- Дөрөҫ, минең алда бер ғәйебең дә юҡ. Ләкин бына һине лә, мине лә яратҡан Аллаһ ҡаршыһында ҙур ғәйебең бар.\n- Нисек? Һүҙеңде әйтеп бөтөр, зинһар.\n- Күпме юл үттек, ә һин Аллаһ хупларлыҡ бер нәмә лә эшләмәнең. Киреһенсә, ул хупламаясаҡ ғәмәлдәр ҡылдың. Кеше баҡсаһына индең, уға зарар килтерҙең. Аҙан тауышын ишетә тороп, намаҙ уҡырға ла ниәтең юҡ.\nАуыл ағайы уйға ҡала.\n- Дөрөҫ һөйләйһең, әммә һин дә намаҙ уҡымайһың бит?\n- Уҡымайым, сөнки мин кеше сүрәтенә ингән шайтанмын. Аллаһы Тәғәләнең бер генә әмеренә ҡаршы килгәнем өсөн дә уның хозурынан ләғнәтләнеп ҡыуылдым. Ә һин бер көн эсендә генә лә уның нисә әмерен үтәмәнең? Һине тоғро юлдан яҙҙырырға теләгәйнем. Ләкин хәҙер күрәм, һин минән дә аҙғыныраҡ икәнһең! Шайтан булыуыма ҡарамаҫтан, һинең кеүек гонаһлы бәндәнән ҡурҡам, шуға күрә лә яныңдан тиҙерәк китә һалам.\nШулай ти ҙә шайтан китеп бара. Ауыл ағайы башын ике ҡулы менән тотоп уйға сума: «Ҡара инде, ә! Хатта шайтан да минән ҡаса... Мин унан да гонаһлыраҡ микән ни?» Шунан күңеленән урғылып ташҡан үкенеү хисенә түҙә алмайынса, илап ебәрә.\n- Йә, Рабби! Мине ғәфү ит! Бөтөн гонаһтарым өсөн тәүбә итәм. Бүтән һинең әмереңдән сыҡмаясаҡмын!\nШул һүҙҙәрҙән һуң был әҙәм, тиҙ генә тәһәрәт алып, намаҙға баҫа. Ҡалған ғүмерендә бүтән бер әшәкелек тә эшләмәй.\nҠартайғас баҫырмын намаҙға, тиһеңдер... ҡартлығыңа тиклем барып етерһеңме һуң?\nҺәр бер китап магазинында йәиһә һәр мәсеттә һатыла ул «Ғибәҙәти исламия». Был китапты уҡып сыҡҡан кеше «Кем була ул мосолман?» тигән һорауға яуапты белергә тейеш. Хәйер, хәҙерге ваҡытта башҡорт, татар, хатта урыҫ телендә лә Ислам дине тураһында әҙәбиәт бик күп. Арабыҙҙа бик күптәр шундай китаптарҙы һатып ала, ләкин, үкенескә күрә, улар өйҙәге кәштәләрҙә уҡылмай ятыусан. Ҡайһы берәүҙәр хатта уларҙы ниндәйҙер бер тылсымлы бетеү һымаҡ ҡәҙерләп, балаларының буйы етмәгәнерәк ергә йәшереп ҡуя әле ул. Һөҙөмтәлә, улар уҡылмай һәм өйрәнелмәй ята бирә. «Ҡартая башлағас өйрәнермен әле», ти улар үҙҙәрен үҙҙәре тынысландырып. Бында тағы бер һорау килеп тыуа: ә ҡартлыҡ йәшенә барып етеүеңә ниндәй гарантия бар? Уны бер Аллаһ сөбхәнә үә Тәғәлә үҙе генә белә!\nНи өсөн беҙ Ислам дине ҡағиҙәләрен белергә ашыҡмайбыҙ һуң? Нимә яҙылған икән ул китаптарҙа, тип ниңә ҡыҙыҡһынмайбыҙ? Ә бына нимә яҙылған: «...Һәр бер мосолман намаҙ уҡырға, ураҙа тоторға, зәҡәт бирергә, хәленән килһә, хаж ҡылырға бурыслы!» Ә унан алда — һәр мосолман «Ләә иләәһә иллаллааһ, Мөхәммәдүр-рәсуллааһ», тип күңеле һәм теле менән иман килтерергә бурыслы.\nБарыбыҙ ҙа күңелдән Аллаһтың барлығына, берлегенә, унан башҡа һис тәңре юҡлығына, Мөхәммәт — Аллаһтың рәсүле икәненә ышанабыҙ, мөмкин тиклем зәҡәт тә бирергә тырышабыҙ. Ә бына мосолманға үтәлеүе фарыз булған иң мөһимен — намаҙ һәм ураҙа ғәмәлен үтәмәйбеҙ! Ни өсөн? Сөнки иренәбеҙ, ялҡауланабыҙ. Намаҙ һәм ураҙа — муллалар һәм руханиҙар эше тип кенә уйлайбыҙ һәм бик хаталанабыҙ! Намаҙға өйрәнергә ваҡыт юҡлығына һылтанабыҙ. «Пенсияға сыҡҡас өйрәнермен әле...» тигән кешеләр күп. Ә инде пенсияға сыҡһалар: «...Хәҙер ҡартайылды, хәтер насар, сүрә-аяттарҙы ятлап булмай», — тиҙәр. Һүҙ ыңғайында әйтеп китәйем: әсәйем, мәрхүмә, һикһән йәштән уҙғас та яңынан-яңы доғалар, сүрәләр, аяттар ятлап ултыра торғайны.\nЙыбаныу, һәр төрлө сәбәптәр табып намаҙ уҡырға өйрәнмәү, ураҙа тотмау — ул ҙур гонаһ, тиелә китапта. Намаҙ өйрәнеүгә һәм уҡырға ваҡыт юҡ тиеүселәр өсөн тағы бер миҫал килтерәм: Сибай мәсетенә намаҙға һәр йомала 140-лап ир-ат килә (мин әле ҡатын-ҡыҙҙарҙы иҫәпкә алманым). Уларҙың һәр береһенең эше, кәсептәре бар: ябай комбинат эшсеһе, институтта уҡытҡан фән кешеләре, шәхси эшҡыуарҙар... Мосолманлыҡ бурысын улар еренә еткереп үтәй.\nӘгәр ошо «йыбаныу» ғына төп сәбәптәрҙең береһе булып торһа, һис ҡурҡыныс түгел. Үҙеңде үҙең ҡулға алырға ла була. Намаҙ ятлау, уҡыу өсөн күп көс һәм ваҡыт талап ителмәй. Кистәрен телевизорҙан шоу- тапшырыуҙар ҡарау урынына аяттар, намаҙ сүрәләре ятлаһаң, күпкә файҙалыраҡ...\nҠәҙерле милләттәштәр, бәлки төп сәбәп икенселәлер? Йәғни, ышанма- уҙалыр, йә ышанып етмәүҙәлер? Иман килтереүҙең тулыһынса мәғәнәһе ошолай:\n- Аллаһтың барлығына һәм берлегенә ышаныу;\n- Уның фәрештәләренә ышаныу;\n- Китаптарына ышаныу (Ҡөрьән- Кәримгә);\n- Бәйғәмбәрҙәренә ышаныу;\n- Ахирәттең, йәғни ҡиәмәт көнөнә (ахырызаман) һәм үлгәс яңынан тереләсәгеңә ышаныу.\nБына ошоларҙың береһенә булһа ла ышанмаһаң, иманың камил булмай. Иманһыҙ кеше, әлбиттә, үҙен мосолман тип һанай алмай. Иманһыҙ кеше Аллаһтан ҡурҡмаҫ. Ундай кеше Ислам диненең төп ҡанундарын үтәмәһәм дә була, тип уйлай, һәм бик ныҡ хаталана! Киләсәк мәңгелек донъяға, унда йәннәт һәм йәһәннәм барлығына ышанған кеше йәһәннәм (тамуҡ) утында янмаҫ өсөн тереклектә бөтә сараларҙы күрергә ынтылырға тейеш. Нисек итеп? Яҡшы, тәртипле, миһырбанлы, эшлекле, әҙәпле, гө-мүмән, барса яҡшы сифаттарға эйә булыу менән бер рәттән, Ислам дине закондарын да үтәргә тейеш!\nОшо мосолман ҡагиҙәләрен үтәмәү яһиллыҡтан, йәғни дини наҙанлыҡтан да булыуы мөмкин. Ләкин хәҙерге ваҡытта башҡортса йәки русса уҡый белмәгән кеше юҡ. Белергә тырышҡан кеше өсөн бөтә шарттар ҙа булдырылған.\nБәлки ҡайһы берәүҙәр үҙҙәренең үткәндәренән ҡурҡалыр? Миңә барыбер һуң, гонаһтарым күп, йәнәһе. Бәйғәмбәребеҙ хәҙистәрендә әйтелә: «Аллаһ сөбхәнә үә Тәғәлә — ғәфүрҙер, йәғни, ғәфү итеүселер. Кем дә кем ысын күңелдән Аллаһ алдында тәүбә итә икән, ул үткән гонаһтарын ҡылмаған кешегә тиңләнә».\nТимәк, милләтебеҙ башҡорт булғас, беҙ автоматик рәүештә мосолманбыҙ, тип, Ислам дине ҡағиҙәләрен үтәмәй тыныс ҡына йөрөй бирһәк — был төптән дөрөҫ түгел, ҡәҙерле милләттәштәрем! Китапта «әл әҡрәһә фид дини», йәғни, динде көсләү юҡ, тип яҙылған. Әлбиттә, көсләп намаҙға баҫтырыу, ураҙаға күндереү — минең маҡсатым түгел. Ошо юғарыла яҙылган ябай ғына хәҡиҡәтте белмәй хаталанып йөрөгән милләттәштәремә әҙ генә булһа ла файҙам тейһен ине, тигән өмөт менән яҙам был юлдарҙы.\nҺуңғы ваҡытта ураҙа һәм намаҙ организмга файҙалы, тип, медицина күҙлегенән сығып яҙган, шулай ысул менән кешене намаҙ һәм ураҙаға күндерергә ынтылған маҡсатлы мәҡәләләр ҙә күренгеләй башланы. Әлбиттә, намаҙ ваҡытындағы сәждә, ҡәғдә, рөҡуғ, ҡыям — һәр төрлө физик күнекмәләр ролен башҡарып, тәнгә, быуындарға, ҡан тамырҙарына файҙалы булыуы бик мөмкин. Ураҙаның да организмды һәр төрлө шлактарҙан таҙартыуына булышлыҡ итеүендә шик юҡ. Әммә намаҙ һәм ураҙаның төп маҡсаты — үҙеңде киләһе баҡый (мәңгелек) донъяға әҙерләү. Аллаһ сөбхәнә үә Тәғәлә алдында үҙеңдең мосолманлыҡ бурысыңды үтәү!\nЫсын мосолман булыр өсөн башҡорт булыу ғына етәме? Был һорауға тағы бер миҫал: Сибай «Тәҡүә» мәсетенә бер урыҫ егете йөрөй. Һәр йомала осрашабыҙ. Исеме — Әхмәт (элекке исеме Анд- рей). Башҡортса һөйләшә лә белмәй, хатта аңламай ҙа. Ләкин биш намаҙын ҡалдырмай, ураҙа тота. Ата-әсәһе христиан динен тота (үҙенең һөйләүе буйынса). Бына ошо Андрей — ысын мосолман тиһәк, дөп-дөрөҫ булыр...\nБәлки ошо мәҡәләне оҡшатмаусылар ҙа күп булыр. Сөнки барыбыҙ ҙа үҙебеҙҙе ысын мосолманға һанайбыҙ бит! Әгәр минең менән килешмәүселәр булһа, яҙығыҙ һорауҙарығыҙҙы, тәнҡитләгеҙ. Яуап бирәм. Әммә иң тәүҙә «Ғибәҙәти исламия» тигән йоҡа ғына китапты ентекләп уҡып сығыуығыҙҙы үтенәм.\nХәлил ҺӨЙӨНДӨКОВ. Сибай ҡалаһы. Киске Өфө, 2011 йыл, №34\nЭта запись написана автором Назир Сабитов, 26.05.2018 в 00:52, и размещена в категории яңылыҡтар. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


19 Апрель 2018, 16:47\nБашҡортостанда яҙғы баҫыу эштәре башланды. Республиканың Ауыл хужалығы министрлығы мәғлүмәттәре буйынса, бер нисә районда күп йыллыҡ үләндәрҙе һәм ужым культураларын өҫтәмә туҡландырыуға, шулай уҡ күп йыллыҡ үләндәрҙе тырматыуға тотондолар.\nКөйөргәҙе һәм Мәләүез районы игенселәре баҫыуҙарҙа дым ҡаплай башланы. Эштәр өлөшләтә бара, техниканың күпләп сығыуына һөрөлгән ерҙәр әҙер түгел әле.\nТөбәктең Ауыл хужалығы министрлығында билдәләүҙәренсә, Мәләүез районы аграрийҙары күп йыллыҡ үләндәрҙең биштән бер өлөшөн өҫтәмә туҡландырған да инде.\nБынан тыш, районда 800 гектар «күп йыллыҡ» тырматылған һәм 400 гектар ужым культуралары өҫтәмә туҡландырылған.\nМәләүездәр 100 гектар майҙанда дым ҡаплаған. Республикала беренселәрҙән булып «Матвеев» фермер хужалығында һөрөлгән ерҙе тырматырға сыҡҡандар.


Баш ҡала халҡын коммуналь, социаль һәм һаҡ хеҙмәте өлкәһендәге предприятиеларҙың вакансиялар йәрминкәһенә саҡыралар // Иҡтисад | новости башинформ.рф\n10:20, 13 июня 2018 Иҡтисад\nБаш ҡала халҡын коммуналь, социаль һәм һаҡ хеҙмәте өлкәһендәге предприятиеларҙың вакансиялар йәрминкәһенә саҡыралар Фото: Андрей Старостин\nӨФӨ, 2018 йыл, 13 июнь. /«Башинформ» мәғлүмәт агентлығы, Галина Бахшиева/.\n14 июндә Башҡортостандың баш ҡалаһында коммуналь, социаль һәм шәхси хеҙмәттәр күрһәтеүсе, шулай уҡ һаҡ эшмәкәрлеге менән шөғөлләнеүсе предприятиеларҙың вакансиялар йәрминкәһе үтә.\nТәҡдим ителгән вакансиялар араһында – администратор, автомобиль водителе, йөксө, диспетчер, урам һепереүсе, консультант, менеджер, мастер, ашнаҡсы, балта оҫтаһы, слесарь, тракторсы, электрик һәм башҡа эш урындары.\nЙәрминкәгә килгәндәргә ғәҙәттәгесә мәшғүллек өлкәһендәге дәүләт хеҙмәттәре күрһәтелә, шул иҫәптән хеҙмәт баҙарындағы хәл тураһында мәғлүмәт, психолог кәңәше бирелә һәм һөнәри йүнәлеш буйынса компьютер диагностикаһы үткәрелә.\nБөтә хеҙмәттәр ҙә бушлай, тип билдәләнеләр Өфөләге Халыҡ мәшғүллеге үҙәгендә.\nЙәрминкәне уҙғарыу урыны һәм ваҡыты — Ибраһимов бульвары, 47/1, иртәнге сәғәт 10-дан 12-гә тиклем.


9 балалар лагеры асыла | ГТРК «Башкортостан» — Новости Уфы и РБ\n24 December 2020 — 12:12 ГТРК «Башкортостан»\nБашҡортостанда йыл әйләнәһенә эшләгән 9 балалар лагеры булдырыла. Республика Хөкүмәте Президиумы ҡала янында йыл әйләнәһенә эшләгән муниципаль лагерҙар асыу өсөн балаларҙың ялы һәм уларҙы һауыҡтырыу ойошмаларын конкурс нигеҙендә һайлап алыу тәртибе раҫланы. Республика Башлығы күрһәтмәһе буйынса 2021-2024 йылдарҙа төбәктә йыл әйләнәһенә эшләгән 9 профилле ял һәм һауыҡтырыу лагер асыу ҡарала. Мәғариф һәм фән министры Айбулат Хажин билдәләүенсә, һуңғы 7 йыл эсендә Башҡортостанда ҡала ситендәге 42 лагерға республика ҡаҙнаһынан 81 миллион 300 мең һум аҡса бүленгән. Шул уҡ ваҡытта лагерҙарҙың 22 процентында корпустар 50-100 процентҡа иҫкергән. Уларҙа ял һәм йәшәү шарттары ла уртасанан түбән. Лагерҙарҙың күпселеге матди-техник база яңыртыуға мохтаж. Йыл әйләнәһендәге эшмәкәрлек өсөн даими хеҙмәткәрҙәр штаты ла кәрәк. Әле Илеш районындағы “Орленок” лагерында төҙөлөш-монтаж эштәре тамамланып килә. Киләһе йәй ул балалар өсөн үҙ ишектәрен асасаҡ. Йыл әйләнәһенә эшләгән лагерҙар булдырыуға конкурста йәнә 12 муниципалитет ҡатнаша.


Иҫтәлек булып йәшәр » "Урал" гәзите\n“Йөҙ тапҡыр ишеткәнсе, бер тапҡыр күр” ти халыҡ мәҡәле. Баш ҡалабыҙ Өфөгә ике көнлөк экскурсияға барған Яныбай Хамматов исемендәге башҡорт гимназияһы уҡыусылары ошо хәҡиҡәткә тулыһынса ышанғандарҙыр, моғайын. Гимназия директоры Ғәлийәнова Зөлфиә Басир ҡыҙы ойошторған сәйәхәт мауыҡтырғыс та, фәһемле лә булды.\nӨфөләге тәүге туҡталыш - “ЮНЕСКО-ның ассоциацияланған мәктәбе”- 39-сы һанлы гимназия. Унда беҙ Туған телдәр көнөнә арналған Жәлил Кейекбаев исемендәге VII Халыҡ- ара фестивалендә ҡатнаштыҡ. Был сараға республиканың 24 ҡала һәм районынан командалар килгәйне. Онлайн-режимда Азербайжан, Белоруссия, Украина, Ҡырғыҙстан республикаларынан уҡыусылар “Халыҡ аҡылы - хазина” тигән интерактив квеста көс һынашты. Балалар 5 турҙа донъя халыҡ- тары мәҡәлдәрен белеү кимәлен күрһәтте, мәҡәлдәрҙе сағыштырҙы һәм сәхнәләштерҙе. Гимназиябыҙҙың VII класынан Айгүзәл Ғәлийәнова, Гөлсинә Нәбиуллина һәм Радмир Әҙелмырҙин Дүртөйлө ҡалаһынан килгән уҡыусылар менән бер командала булды. Улар һынатманы, Диплом һәм китап менән бүләкләнде.\nКиләһе туҡталыш интерактив музейҙа булды. “Рәсәй. Минең тарихым” исемле мультмедия паркы Башҡортостан күргәҙмәләр комплексында урынлашҡан. 3D технологиялар ҡулланылған был паркты “тере” дәреслек тип әйтергә мөмкин. Экспозиция материалдары 500 техник сара ярҙамында күрһәтелеп, 7 500 квадрат метр майҙанды биләп тора. Был тарихи паркта “Рюриковичтар һәм Романовтар. Бөйөк кисерештәрҙән Бөйөк Еңеүгә тиклем. 1914-1945” һәм “Рәсәй - минең тарихым. 1945 - Иҫтәлек булып йәшәр 2016” исемле ике күргәҙмә эшләй. Уҡыусылар Башҡортостан тарихы тураһындағы интерактив өҫтәлдәрҙәге, китаптарҙағы мәғлүмәттәрҙе ҡыҙыҡһынып ҡараны. ”Их, тарих дәрестәрен ошо залдарҙа үткәрергә ине”, - тип хыялландыҡ беҙ.\nАртабанғы юлыбыҙ “Ирәмәл” күҙәтеү тәгәрмәсенә алып килде. Ҡаланың матур, иҫтәлекле урындарын ҡоштар осор бейеклектән ҡарағанда, бер мәлгә генә ҡурҡыу хистәре лә уянды, шикелле. 2015 йылда асылған, бейеклеге 58 метр булған “Ирәмәл” күҙәтеү тәгәрмәсе Рәсәйҙәгеләрҙән ҡала алтынсы урында тора. Кабиналарға дүртешәр кеше ултырып, алты минут дауамында Өфөнө юғарынан ҡараныҡ. Ә шулай ҙа ерҙән атлауы яйлыраҡ икән. Башҡортостан Республикаһының Милли музейы Рәсәйҙә иң боронғоларҙан һанала. Бөгөнгө көндә 130 меңдән ашыу экспонаты булған музейҙы иртәнән кискә тиклем йөрөп ҡарарға мөмкин. Гимназия уҡыусылары тәбиғәт, археология, этнография, тыуған яҡты өйрәнеү бүлектәре менән ҡыҙыҡһынды, белемен байытты.\nЯныбай Хамматов исемендәге башҡорт гимназияһының башҡорт теле һәм әҙәбиәте уҡытыусыһы Гөлназ БАЙРАМҒӘЛИНАның тулы материалын гәзиттең 24-се һанында (23.03.18) уҡығыҙ.


Ураҙа байрамы һәм фитыр саҙаҡаһы | Әбйәлил - Абзелил\nӘбйәлил - Абзелил > вәғәздәр > Ураҙа байрамы\n« Әхирәткә ышаныу\nУраҙаға хөрмәт күрһәтеү »\nУраҙа байрамы һәм фитыр саҙаҡаһы\nМөхтәрәм йәмәғәт! Тиҙҙән беҙ Ураҙа байрамын ҡаршы аласаҡбыҙ. Был байрам — ике ғәйетебеҙҙең береһе. Уны матур итеп үткәреп ебәрергә әҙерләнәйек. Мосолман өсөн был донъялағы бар көндәр ҙә — ғибәҙәт ваҡыты. Әгәр ҡыйынлыҡтар килһә, Аллаһ хаҡына сабыр итәбеҙ, һәм был — сабыр тигән ғибәҙәт. Әгәр яҡшы нәмә хасил булһа, Раббыбыҙға шөкөр итәбеҙ, һәм был да — ғибәҙәт. Бер хәҙистә әйтелгәнсә: «Ни тиклем ҡыҙыҡ мөьминдең эше! Уның хәле һәр ваҡыт та хәйерле, һәм был тик мөьмингә генә хас. Әгәр уға ҡыуаныслы нәмә килһә, ул шөкөр итә, һәм был уға — яҡшы. Әгәр ҡыйынлыҡ килһә, сабыр итә, һәм был да уға — яҡшы». («Мүслим» хәҙис йыйынтыҡтарынан). Шулай итеп, беҙ һәр ваҡиғаны ла ғибәҙәткә әүерелдерергә тейешбеҙ, йынаҙаһын да, байрамын да. Ә был иһә тик пәйғәмбәребеҙҙең ﷺ сөннәтенә эйәреү аша ғына мөмкин. Шуға пәйғәмбәребеҙҙең ﷺ байрам көндәрендәге сөннәттәрен белеп, шул эштәрҙе үҙебеҙ ҙә эшләйек:\nБайрамға сығыр алдынан ғөсөл (тулыһынса йыуыныу) алып, матур кейем кейеп, мисек һөртөп сығыу — сөннәт. Имам Нәүәүиҙең әйтеүенсә, ғәйет намаҙына ғөсөл алып барыуҙы бар ғалимдар ҙа хуп күргән. Ә пәйғәмбәребеҙҙең ﷺ йомаларға һәм ике байрамға кейә торған айырым кейеме булған. Ҡатындарға килгәндә, уларға матур кейенеп, хуш еҫтәр сығарып тышҡа сығыу байрамдарҙа ла, ябай көндәрҙә лә ярамай, сөнки улар был эштәрҙе тик ирҙәре өсөн генә эшләргә тейеш.\nШулай уҡ ураҙаның бөтөүен ҡотлап, мәсеткә бармаҫ борон бер нисә (таҡ һанда) хөрмә ашау хуп күрелә. Әгәр өйҙә хөрмә булмаһа, ниндәйҙер башҡа ризыҡ ашарға ла була.\nБайрам көнөндә өйҙән сыҡҡандан алып имам хөтбә һөйләргә сыҡҡансы Аллаһ Тәғәләне тәкбир әйтеп маҡтау хуп күрелә. Әүәл сәхәбәләр тәкбирҙе ишетелерлек итеп әйтә торғандар, ә башҡа кешеләр әйтмәһә, улар аптырап: «Ниңә тәкбир әйтмәйһегеҙ?» — тип һорағандар. Тәкбирҙең сифаты ошолай була: «Аллаһу әкбәр! Аллаһу әкбәр! Лә иләһә илләллаһ! Үәллаһу әкбәр! Аллаһу әкбәр! Үә лилләһил хәмд!» (Тәржемәһе: «Аллаһ — иң Бөйөк! Аллаһ — иң Бөйөк! Аллаһтан башҡа илаһ юҡ һәм Аллаһ — иң Бөйөк! Аллаһ — иң Бөйөк! Һәм Аллаһҡа — маҡтау!»).\nБайрам көнөндә мосолмандар бер-береһен ҡотларға тейеш. Сәхәбәләр был көндә осрашҡан ваҡытта бер-береһенә «Тәҡаббәләллаһу миннә уә минкум!» — ти торғандар. (Тәржемәһе: «Аллаһ һеҙҙән дә, беҙҙән дә ҡабул итһен!»). Беҙ ҙә ошоға оҡшаш һүҙҙәр менән кешеләргә ҡотлау һүҙҙәре әйтәйек.\nМәсеткә барғанда бер юл менән, ә ҡайтҡанда икенсе юл менән ҡайтыу — сөннәт. Джәбир инб Ғәбдүллаһ хәбәр итеүенсә, пәйғәмбәребеҙ ﷺ шулай итә торғайны. («Әл- Бухари» хәҙис йыйынтыҡтарынан). Бының хикмәтен аңлатыр өсөн ғалимдар төрлө фекерҙәр әйткән: Ҡиәмәт көнөндә ер ҙә һөйләшәсәк һәм кеше өсөн (йә уға ҡаршы) шаһитлыҡ ҡыласаҡ, шул ваҡыт бер түгел, ә ике юлдың да кешенең ғибәҙәтенә шаһит булыуы яҡшыраҡ; бәлки, ике юл менән йөрөгән кеше күберәк кешене осрата һәм уларға нәмә менәндер ярҙам итергә форсат таба; бәлки, ике юлдан зикер әйтеп үткән мосолманды ҡәрҙәштәр генә түгел, ә кафырҙар һәм монафиктар ҙа күрә, мосолмандар һәм ислам диненең көсөн һиҙәләр, һәм был уларға яҡшы йоғонто яһай ала.\nМәсеткә барғанда ҡатындарҙы һәм балаларҙы ла алып барыу. Күремле ҡатындар намаҙҙа ҡатнашмаһа ла, мосолмандарҙың байрам итеүен күреп торһалар, яҡшы һанала.\nБыл көндә ата-әсәләребеҙҙе, балаларыбыҙҙы, туғандарыбыҙҙы һәм бөтә яҡын кешеләребеҙҙе берәй нисек шатландырырға тейешбеҙ. Мәҫәлән, был көндә кешеләрҙе бүләктәр менән ҡыуандырып була. Шулай уҡ ҡәрҙәштәребеҙгә ҡунаҡҡа барып, хәлдәрен белешеп, күңелле әңгәмәләр, шаярыуҙар менән ваҡыт үткәреү ҙә яҡшы ғәҙәт.\nУраҙа байрамы алдынан мосолмандар фытр саҙаҡаһын (фытр зәкәте тип әйтһәк тә була) тараталар. Был саҙаҡа төрөн ентекләп аңлатып китһәк, файҙалы булыр тип уйлайым. Фытр саҙаҡаһы өйөндә бер генә көнлөк һәм төнлөк ризыҡ булған мосолманға ла фарыз. Ибн Ғүмәр әйткәнсә, «Пәйғәмбәр ﷺ фытр садаҡаһы итеп бер саг (Хәҙистәрҙә осрай торған бер саг миҡдарын беҙ ҡулланған килолар менән грамм булараҡ үлсәү ҡыйын. Бының сәбәбе шунда: пәйғәмбәребеҙ ﷺ заманында нәмәнеңдер, сағы тип ике усты дүрт тапҡыр тултырылған миҡдарҙы һанағандар. Ләкин үлсәнгән нәмәләрҙең тығыҙлығы төрлөсә булғанға күрә, уның сағы ла төрлө ауырлыҡта сыға. Сәғүд Ғәрәпстанының «Фәтүәләр буйынса даими комитеты» бер сағты өс кило тип иҫәпләп сығарған. Заманыбыҙҙың ҙур ғалимы Мөхәммәт Ибн Ғуҫәймин бер сағты 2, 100 кило тип һанаған) хөрмә, йә бер саг арпаны һәр мосолманға — ҡолға һәм азат кешегә, иргә һәм ҡатынға, олоға һәм кесегә фарыз ҡылды. Ул уны кешеләр намаҙға сыҡмаҫ борон бирергә ҡушты». («Әл-Бухари» һәм «Мүслам» хәҙис йыйынтыҡтарынан). Ә Әбү Сәғит Әл-Худри: «Пәйғәмбәр ﷺ беҙҙең арала булған саҡта беҙ фытр садаҡаһын бойҙайҙан, хөрмәнән, арпанан, йөҙөмдән, эремсектән бер саг итеп сығара торғайныҡ» — тине («Әл-Бүхари» һәм «Муслим» хәҙис йыйынтыҡтарынан). Хәҙистән аңлашылыуынса, фытр садаҡаһы урындағы халыҡтың ниндәйҙер ризыҡ төрөнән — мәҫәлән, дөгөнән, ҡарабойҙайҙан, борсаҡтан, ондан, тарынан, арпанан, чечевицанан һ. б.— бирелә ала. Тимәк, әгәр ғаиләлә дүрт кеше булып, һәр кешенән бер сағ дөгө бирелһә, 12 кило дөгөнө ярлылаларға бирергә тейешбеҙ. (Әлегә тыумаған бала өсөн фытр фарыз булмаһа ла, уның өсөн биреп ҡуйыу хуп күрелә — бөйөк сәхәбә Ғосман шулай эшләгән. Рамаҙан айының һуңғы көнөнә тиклем үлеп ҡалған кеше өсөн фытр фарыз түгел, һәм уның исеменән бирергә кәрәкмәй). Фытр саҙаҡаһын Рамаҙан айының бөтөүөнә ике йә бер көн ҡалғас (28-се көндән башлап) бирә башлаһаҡ була. Ибн Ғәббәс бер һүҙендә: «Пәйғәмбәр ﷺ фытр зәкәтеп ураҙа тотоусоға әйтелгән буш һәм әшәке һүҙҙәрҙән таҙарыныу өсөн, ярлыларға ризыҡ булһын өсөн фарыз итте. Кем уны намаҙҙан алда сығарып ҡуя, ул ҡабул булған зәҡәт итеп һаналыр, ә кем уны намаҙҙан һун бирә, ул ҡәҙимге саҙаҡа булыр» — тине.(Әбү Даут риүәйәт итте). Фытр зәкәтен ваҡытында биреп, өлгөрмәгән кеше (мәҫәлән, ғәйет намаҙы бөткәнгә тиклем бирәсәк кеше тапмаһа һуңлағаны өсөн тәүбә ҡылып, фытырын һуң булһа ла, ҡаҙа итеп биреп ҡуйырға тейеш. Йыш ҡына мосолмандар фытрҙарын аҡсалата бирә, ләкин ғалимдарҙың күбе уны ризыҡтар төрөнән бирергә ҡуша. Шуға ризыҡ һатып алырға ваҡытығыҙ булмаһа, кемгәлер был эште ҡушығыҙ. (Йәмәғәт фытр өсөн билдәләнгән аҡсаларын бер урынға йыйып, бер кешене баҙарға күмәртәләп ризыҡ алырға ебәрә ала). Ағай-эне! Рамаҙан айы бөттө, хәҙер инде элеккесә йәшәһәк тә була, тип уйламағыҙ. Әүәл сәхәбәләр Рамаҙан айынан һуң тағы ла яҡшыраҡ булырға тырышҡандар. Беҙ ҙә элекке насар ғәҙәттәребеҙҙән арынырға тырышайыҡ. Рамаҙан айынан һуң Шәүүәл айы башлана, ә уның тураһында хәҙистә шулай тиелгән: «Кем Рамаҙанда ураҙа тотоп сыға һәм Шәүүәлдең алты көнөндә уны дауам итә, шул бер йыл ураҙа тотҡан кеүек булыр» («Муслим» хәҙис йыйынтыҡтарынан). Шәүүәл айының алты көн нәфел ураҙаһын өҙлөкһөҙ итеп тотоу шарт түгел — айҙың ҡайһы көндәрендә тотһағыҙ ҙа дөрөҫ була, ләкин иң тәүҙә Рамаҙан айынан тороп ҡалған бурыс көндәрҙе тотоп ҡуйыр кәрәк.\nЙома хөтбәләре китабынан\nФитыр саҙаҡаһы ошо биттә: https://nazir1965.com/din/fityr-sa%D2%99a%D2%A1a%D2%BBy.html\nЭта запись написана автором Назир Сабитов, 08.06.2018 в 00:42, и размещена в категории вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


28 Ғинуар 2021, 16:11\nРадий Хәбировтың Мөрәжәғәтнамәләре йыл һайын үҙенсәлекле үтә. Депутаттарға, власть органдарына, барлыҡ республика халҡына арналған был сараға заманыбыҙ геройҙары ла саҡырыла.Быйыл да был матур традиция дауам ителде. Килгәндәр араһында дәүер геройҙары байтаҡ ине.\nРадий Хәбировтың Мөрәжәғәтнамәләре йыл һайын үҙенсәлекле үтә. Депутаттарға, власть органдарына, барлыҡ республика халҡына арналған был сараға заманыбыҙ геройҙары ла саҡырыла.\nБыйыл да был матур традиция дауам ителде. Килгәндәр араһында дәүер геройҙары байтаҡ ине.\nҒөмүмән, 2020 йыл замандың ысын геройҙарын күрһәткән йыл булды. Бик күптәр юғары профессионализм һәм бер-береңә ярҙам итеү өлгөләре күрһәтте. Шулай уҡ республикабыҙҙа ирекмәндәр хәрәкәте көсәйҙе, бик күптәр мохтаждарға ихлас ярҙам итте. Ә медицина хеҙмәткәрҙәре бөтә планета күләмендә геройҙарға әүерелде. Пандемия осоронда, "ҡыҙыл зона" шарттарында улар ныҡлыҡ, юғары һөнәри оҫталыҡ һәм ҡаһарманлыҡ күрһәтте.\n– Ошондай белгестәр араһында республиканың атҡаҙанған табибы, медицина фәндәре докторы Алексей Пушкарев та бар. Апрелдә, Ғ. Ҡыуатов исемендәге Республика клиник дауаханаһында ауыр хәл барлыҡҡа килгәс, ул бүлексә мөдире булараҡ, коронавирус менән сирләгән пациенттарға тәүлек әйләнәһенә ярҙам күрһәтте. Вахта буйынса эшләне. Үҙе лә был мәкерле сир менән ауырыны, тик һауығыу менән кире эшкә сыҡты. Рәхмәт, һеҙгә Алексей Михайлович, ҡотҡарылған ғүмерҙәр һәм кешеләрҙең һаулығы өсөн, – тине Радий Хәбиров.\nМөрәжәғәтнамәне залда тыңлағандар шулай уҡ ирекмәндәргә лә дәррәү ҡул сабып рәхмәтен белдерҙе. Башҡортостан Башлығы ирекмән, студент ҡыҙ Кристина Спиридоноваға рәхмәт әйтте. Ул Ситуация үҙәгендә граждандарға шылтыратыу бүлексәһе етәксеһе булды, ирекмәндәр эшен координацияланы. Бынан тыш Кристина - фристайл буйынса халыҡ-ара класындағы спорт мастеры, Олимпия уйындарында ҡатнашҡан.\nШулай уҡ төбәк Башлығы педагогтар, вуз һәм колледждар уҡытыусылары менән ғорурланыуын белдерҙе. Улар ҙа табиптар кеүек көрәштең алғы һыҙығында булды. Балаларҙы уҡытыу өсөн бар тырышлығын һалды. Бында ул өлгө тип Өфөнөң 39-сы гимназияһының инглиз теле уҡытыусыһы Эмма Сәйфуллинаны атаны. Ул тиҙ арала уҡытыу процесын онлайн-тәртипкә күсерә алды һәм эшен лайыҡлы алып барҙы.\nИхлас рәхмәт һүҙҙәре төҙөүселәргә лә әйтелде. Улар илдә тәүгеләрҙән булып, Өфө һәм Стәрлетамаҡта ҡыҫҡа ваҡытта сифатлы итеп заманса йоғошло ауырыуҙар үҙәктәрен төҙөнө.\n– Мәҙәниәт тармағы хеҙмәткәрҙәренә лә ҙур рәхмәт. Беҙ бит театр, концерт, кино, әҙәбиәтһеҙ йәшәй алмайбыҙ. Һәм беҙҙең артистар, рәссамдар, яҙыусылар, музей хеҙмәткәрҙәре бик күп онлайн-ресурстарҙы эшкә ҡушты, интернет акциялар, оҫталыҡ дәрестәре, виртуаль экскурсиялар һәм концерт программалары ойошторҙо, – тине ул.\nЭйе, ауыр осорҙа бер кем дә ситтә ҡалманы, ҡулынан килгәнсә эшен башҡарҙы, онлайн алымға өйрәнеп, эшмәкәрлеген дауам итте. Тап ошо ысын геройлыҡ түгелме ни?


Башҡорт кинематографияһы яңы фильм менән тулыланды\n«Наган» исемле тулы метражлы фильм өҫтөндә эш тамамланды. Уны баш ҡаланың «Живая Лента» кинокомпанияһы төшөрҙө. Сәғәт ярымлыҡ комедия республикала һуңғы биш йылда төшөрөлгән берҙән-бер тулы метражлы фильм.\nПроекттың режиссеры - Булат Йосопов, сценарий авторы - Ренад Еникеев . Кинотаҫманы әҙерләүгә йылдан ашыу ваҡыт киткән. Фильмдағы ваҡиғалар хәҙерге Өфөлә бара. Сюжеттар кинокомпания павильонынан тыш, Мәжит Ғафуриҙың йорт-музейында, Өфө дәүләт нефть техник университетында, баш ҡала ресторандарының береһендә, Дим һәм Эҫем йылғалары буйында төшөрөлгән. Нәфис фильмдың премьераһы 1 декабргә тәғәйенләнгән.


Инфоурок / Другое / Конспекты / План урока:М.Кәрим “Өсөнсө көн тоташ ҡар яуа”.\nТема: М.Кәрим “Өсөнсө көн тоташ ҡар яуа”.\nМ.Кәримдең тормош һәм ижад юлына, һуғыш темаһына арналған ижадына байҡай яһау;\nУҡыусыларҙың ижади фекерләү ҡеүәһен үҫтереү;\nҺуғыштың аяуһыҙ, бар матурлыҡты юҡҡа сығарыусы күренеш икәне хаҡында әңгәмә үткәреү.\nЙыһазландырыу: Һуғыш темаһын сағылдырған һүрәттәр, проектор, компьютер, слайдтар, магнитофон, телевизор.\n- Хәйерле көн Мин Бикҡужина Зоя Миңләхмәт ҡыҙы булам. Бәләбәй районы башҡорт гимназияһында дәрес биреүемә мин бик шатмын. Әйҙәгеҙ, бер-беребеҙгә йылмайып алайыҡ әле. Һеҙ бик шат күренәһегеҙ беҙ бер-беребеҙҙе аңлап дәрестә күп эштәр башҡарырбыҙ тип уйлайым.\nБөгөн көн йылымы, һалҡынмы?\nЕрҙә ап-аҡ булып нимә ята?\nЙылдың ниндәй миҙгеле инде?\nДәрес башында балаларға шундай уйын тәҡдим итәм:\n“Балалар, үҙегеҙҙе ҡар бөртөктәре тип хис итегеҙ (талғын ғына көй яңғырай). Ҡар яуа. Ҡар бөртөктәре күңелле, матур итеп һауала өйөрөлә (балалар бейей).\nБашта бәләкәй ҡар бөртөктәре төшә (ҡыҙҙар ултыра). Һуңынан эрерәктәре төшә (малайҙар ултыра).\nҠояш сығыу менән, ҡар бөртөктәре уянып, бер-береһенә йылмайып ҡарай, “Хәйерле иртә”, - ти (хор менән ҡабатлайҙар).\nҠалған йоҡоно ҡыуҙыҡ. Һеҙҙең йылмайыуығыҙҙы күреү миңә бик күңелле. Был көн һеҙгә тик шатлыҡтар, уңыштар ғына алып килһен”.\nӘйҙәгеҙ әле башҡортса таҙа, дөрөҫ һөйләшеү өсөн тын юлдарына гимнастика эшләп, телебеҙҙе шымартып, дөрөҫ итеп, хатаһыҙ әйтергә күнектереп алайыҡ. Тын алыу күнекмәләре:\nТышта ниндәй саф һауа! Әйҙәгеҙ ошо таҙа ҡышҡы саф һауаны танау менән тәрән һулап сығарабыҙ. Башҡорт телендә дөрөҫ һөйләшер өсөн телдәрҙе шымартып күнегеүҙәр эшләп алайыҡ.\nБашҡорт теленең специфик өндәрен ҡабатлау ә,ө,ү,ҡ,ң. Һкав өнөнөң дөрөҫ әйтелешен ҡабатлау. Һ-һа-һә-һо-һө-һы-һи-һе.\nБыл эште төрлө уйын алымдары аша үткәреү кәрәк: елдең йыры – шшш, насостың йыры – ссс, серәкәйҙең йыры – ззз, бал ҡортоноң йыры – ҙҙҙ һ.б. Аҙаҡ был өндәр булған һүрәттәр күрһәтелә, был һүҙҙәрҙә елдең йыры ишетерлек итеп әйтеү маҡсаты ҡуйыла: шшшар, башшшлыҡ, ташшш һ.б\nБишле генә алам шул\nАҡ ашъяүлыҡ таптым,\nЕр өҫтөнә яптым. Был нимә ҠаБеҙ һеҙҙең менән нимә уҡыныҡ? Шиғырмы, мәҡәлме, әйтемме, әллә йомаҡмы?\nӘ йомаҡ булғас, уның яуабы ла булырға тейеш бит. Нимә тураһында һүҙ бара икән, әйҙәгеҙ уйлап ҡарайыҡ әле.\nУҡыусыларҙың яуабы - ҡыш.\nӨйгә эште тикшереү\n!-се вариант. Һоҡланғыс та һуң Башҡортостанда ҡыш. Күктә, күбәләктәй өйөрөлөп ҡар бөртөктәре яуа. Яңы яуған ҡарға бар тәбиғәт шатлана.\n-се вариант. Салт аяҙ көндә ҡар өҫтөндә ғәжәп матур булып ынйылар емелдәшә. Ә зәңгәр күкте болот ҡаплап, дауыл ҡупһа, тағы күҙгә бер генә нәмә лә күренмәй.\nУйын тәҡдим итәм:\n“Балалар, үҙегеҙҙе ҡар бөртөктәре тип хис итегеҙ (талғын ғына көй яңғырай). Ҡар яуа. Ҡар бөртөктәре күңелле, матур итеп һауала өйөрөлә (балалар бейей). Башта бәләкәй ҡар бөртөктәре төшә (ҡыҙҙар ултыра). Һуңынан эрерәктәре төшә (малайҙар ултыра).\nҺеҙҙең йылмайыуығыҙҙы күреү миңә бик күңелле. Был көн беҙгә тик шатлыҡтар, уңыштар ғына алып килһен.\nБөгөнгө дәресебеҙ әҙәбиәтебеҙ аҡһаҡалы Мостай Кәримгә арнала. Бөгөнгө дәрестең темаһы “Өсөнсө көн тоташ ҡар яуа”. Мостай Кәримдең һуғыш йылдарына арналған ижадына арнала. Ә хәҙер иғтибарығыҙҙы экранға йүнәлтеүегеҙҙе һорайым. (экранда)\nЭйәрләне атай, ялын үреп.\nШиғырҙан өҙөккә һорауҙар биреү:\n- Уҡыусылар, был шиғырҙа кем фронтҡа китә? (Лирик герой)\n- Был өҙөктә ниндәй фронт, ниндәй һуғыш тураһында һүҙ бара? (Бөйөк Ватан һуғышы)\n- Шағир ни өсөн был шиғырҙы яҙған? (Сөнки ул үҙе лә Бөйөк Ватан һуғышында ҡатнашҡан һәм ул һуғышҡа китер алдынан ошо шиғырҙы яҙған)\n- Лирик герой һуғышҡа нисек әҙерләнә? (Аҡбуҙ атын эйәрләй, ҡулына ҡылыс ала)\n- Дөрөҫ, уҡыусылар! Ә хәҙер уның һуғыш йылдарындағы тормош юлы тураһында уҡып китәйек. (Дәреслектән шул өҙөктө уҡып китеү, шуның буйынса һорауҙар биреү)\n- Шулай итеп, уҡыусылар, Мостай Кәрим һуғышта ниндәй вазифалар башҡарған? (Элемтә бәйләнеше начальнигы, артиллерея дивизион штаб начальнигы, фронт гәзите корреспонденты)\n- Тимәк, уҡыусылар, Мостай Кәрим фашистарға ҡаршы нимә менән һуғышҡан? (ҡәләм менән)\n- Эйе, Мостай Кәрим фашистарға ҡаршы ҡорал менән дә, ҡәләм менән дә һуғышҡан.\n- Мостай Кәримдең ниндәй әҫәрҙәрендә һуғыш тематикаһы сағылған? «Оҙон-оҙаҡ баласаҡ», «Беҙҙең өйҙөң йәме», «Өс таған», «Ҡара һыуҙар», «Айгөл иле», «Үлмәҫбай», «Өсөнсө көн тоташ ҡар яуа» һ.б.)\n- Ә хәҙер экранда уның әҫәрҙәренән бер нисә өҙөк сығасаҡ. Был өҙөктәр уның ниндәй әҫәрҙәренән алынған икән?\n1.Һуғыш ул, балалар, ҡот осҡос нәмә. Кешеләргә бик күп ҡайғы-хәсрәттәр килтерә ул. Аҙмы емерелгән, яндырылған ауылдар, ҡалалар үттек беҙ - әйтеп бөтөргөһөҙ.\nҠапыл мин ситтәге бер өйҙә бала илаған тауыш ишеттем.\nМин шул өйгә йүгереп керҙем. Керһәм – иҙәндә үлек әсә ята. Уның эргәһендә бер ҡыҙ бала илап ултыра. Ни эшләргә белмәйем. Ул миңә ҡапыл: “Атай!” – тип өндәште. (“Беҙҙең өйҙөң йәме”)\n2. Өйгә ингәс, Нәғимә инәй ейәнен эргәһенә ултыртты ла арҡаһынан тағы бер ҡат һөйөп алды.\n-Миҙал килешеп тора үҙеңә.\n-Өләсәйең бушты һөйләмәҫ. Бына һин, биш ҡыш һабаҡ уҡыған кеше, өләсәйеңә төшөндөрөп бирсе: миҙалды ни өсөн бирәләр?\n-Батырлыҡ өсөн. Бында шулай тип яҙылған да, өләсәй. Русса.\n-Ярай, быныһын аңлаттың, рәхмәт. Ә кемгә бирәләр уны?\nНәғимә инәй ейәненең күкрәгенә эйәге менән ишара яһаны.\n-Ә быны кемгә биргәндәр?\n-Беләһең инде өләсәй.... Атайыма.\n-Шулай булғас, уны кем тағырға тейеш ине?\n-Атайым да... Ул ҡайтманы ла баһа. Мин ни уны, өләсәй, атайымдың төҫө итеп кенә таҡҡайным. («Өс таған»)\n3. Һәйкәл тора. Имеш, һөйләйҙәр,\nБыл билдәһеҙ һалдат һәйкәле.\nБилдәһеҙме, Хәтер, әйт әле?!\nАтакаға күтәрелдек бергә,\nУл – мәңгелек һынға әйләнде. (“Билдәһеҙ һалдат”)\n- Ошо өҙөктәрҙән һуғышты сағылдырған урындарҙы йәки һуғыш менән бәйле урындарҙы табығыҙ.\nА) “Беҙҙең өйҙөң йәме” – емерек өйҙәр, янған баҡсалар\nБ) “Өс таған” – миҙал\nВ) “Билдәһеҙ һалдат” – һәйкәл\nГ) “Оҙон-оҙаҡ бала саҡ” – госпиталь, яра (уҡыусылар яуап биргән һайын ҡылыс эргәһенә ошо темаға арналған һүрәттәрҙе элә барыу)\n- Ошо образдарҙан сығып, һуғышты һеҙ нисек күҙ алдына килтерәһегеҙ?\n- Мостай Кәримдә һуғыш ниндәй эҙҙәр ҡалдырған? (Ул һуғышта яралана, миҙалдары, ордендары бар)\nШулай итеп, Мостай Кәримдең әҫәрҙәрендә һуғыш темаһын трагик яҡтан да, юмор яҡтан да аса. Ләкин уның һәр бер әҫәрендә еңеүгә ышаныс бар. Яҡты өмөттәр, йәшәү, мөхәббәт тигән изге тойғо - бына нимәләр кәрәк еңеү өсөн. Ә еңеү Мостай Кәрим һүҙҙәре менән әйткәндә:\nБер битеңдә - моңһоу ай һаман,\nМостай Кәримдең үҙе өсөн дә еңеү бер яҡтан шатлыҡ. Киләсәк тормошҡа ышаныс, ә икенсе яҡтан һуғыштан әрнеү, ғазап, яра ҡалған. Ул 1942 йылда ҡаты яралана һәм пуля уның комсомол билетын үтә тишеп, йөрәккә саҡ ҡына етмәй ҡала һәм һуңынан ул “Өсөнсө көн тоташ ҡар яуа” тигән шиғырын яҙа. (Ошо шиғырҙы уҡытыусының яттан һөйләүе).\nМостай Кәримдең беҙҙең аранан китеүенә йөрәгебеҙ әрней. Уның аҫыл әҫәрҙәрен уҡып, талантлы шағирыбыҙҙы һағынабыҙ. Юғалтыу ғазабы йөрәктәрҙе, күңелдәрҙе өйкәй, ә шулай ҙа уның әҫәрҙәре, шағир эйәрләгән аҡбуҙ һымаҡ, беҙҙең күңелдәрҙә дауыл ҡуптара.\n“Йәшәйһе бар, һаҡла үҙеңде”, - тиһең.\nБер саҡ килер үлем – ят ҡунаҡ,\nШағирҙың теләге ысынға тап килде. Уның тормошо бәйгеләргә сыҡҡан Аҡбуҙға тиң. Дәрес башында таҡтаға эленгән аҡбуҙ образы ул шағирҙың үҙен һынландыра. Ике ҡанатлы аҡбуҙ һымаҡ ярһыу йөрәкле, сая. Ҡылыс һәм ҡәләм менән Мостай Кәрим яугир һәм шағир булып тыныслыҡ өсөн көрәште.\nШулай итеп, уҡыусылар, дәрестә һеҙ бөгөн үҙегеҙгә ниндәй яңылыҡ алдығыҙ? Нимәләр белдегеҙ? Үтелгәнде ҡыҫҡаса йомғаҡлап китеү.\nДәрестә барығыҙ ҙа бик актив булдығыҙ, яуап биргән өсөн алған ҡар бөртөктәрегеҙ - ул һеҙҙең уның әҫәрҙәрен яҡшы белеп, белемдәрегеҙҙе күрһәтеп алған ҡар бөртөктәре, шағир иҫтәлегенә һеҙҙең яҡты хистәрегеҙ булһын.\nӨйгә эш Өсөнсө көн тоташ ҡар яуа шиғырының оҡшаған строфаларын ятларға.\nТып-тын ғына йомшаҡ ҡарҙар яуа.\nАҡ сафлыҡҡа донъя күмелә...\nКүбәләкләп төшкән шушы ҡар ҙа\nЮҡҡа яумай кеүек... Кем белә...\nӘйләнгәләп, ап-аҡ ҡар бөртөгө\nУстарыма минең юл таба...\nНиндәй матур донъя! Ниндәй матур!\nНомер материала: ДВ-131670


Other Luxury Service Archives - Чартер Рейстары Самолет Самолетты Ҡуртымға Шәхси Компанияһын Сервис WysLuxury\nНимә ул Шәхси чартер?\nJet charter Flight Interest over time Country whose mostly used planes charter flight Regional interest private jet rental Related searches https://www.flickr.com/photos/55198703@N02/25359721611/in/pool-1898892@N24/ Private Jet Charter vs Commercial Flight http://imgur.com/gallery/wtIixKD https://www.instagram.com/p/BG9MZwFSbRm/?taken-by=privatejetcharter last minute private jet charter [таблица идентификаторы=USState /]\nТап бына нисә миллион доллар инвестиция стратегияһы советы лопес ! протокол https://youtu.be/rGcIQQHT-Wc The Smartest and Easiest Way To Create Lasting Wealth: Tai Lopez https://www.youtube.com/watch?v=VuH7bF9jCSE Private Jet Questions: Ҡайһы бер өлөшөн ҡулаҡсаһыҙ аҡса эшләүҙең ниндәй өҫтәмә ваҡытта иң ябай ысул? протокол https://www.youtube.com/watch?v=Hre-GsFtm7c Tai Lopez Gets a New Lamborghini Aventador & Ҡурҡыныс $45,000 нарды уйындары.…\nИң продуктив, һөҙөмтәле, гүзәл, һәм уңайлы ысулы, хосуси самолет оса. Был килтереү 20% күберәк етештереүсәнлеге. Икенсе яҡтан, коммерция килтерә оса 40% хеҙмәт етештереүсәнлегенең кәмеүе. Шәхси чартер менән башҡармай, һеҙ экономит ваҡытта, сөнки, your jet does not have to take off from major airports that have endless…\nКәүҙәләнеш һәм шәхси абруйы менән һоҡландыра оса. Яҡшы нәмә юҡ, тип шәхси самолеты интерьер. Был ғәжәйеп ашыу, йорт һәм интерьер ҡарағанда иң зиннәтле яхтала. Шәхси самолеты салонда атландырыу бик матур булды һеҙҙең, сәйәхәт. Билдәле һәм бай шәхси тәртиптә оса.. Билдәле голливуд, сәйәсмәндәр,…\nШәхси самолеты-үҙенсәлекле шифалы. Был эксклюзив. Наслаждайся самолет һәм һеҙҙең бөтөн уңайлы комфорт, барыһы ла үҙебеҙҙән. Бөтә һеҙҙең хеҙмәтегеҙ ихтыяжын ҡәнәғәтләндереү һеҙ сәйәхәт ваҡытында бөтә экипаж һеҙ әҙерме. Nothing compares to the luxuries and comforts of a mid size private jet…\nСамолеттар тип кенә зафрахтовывать өсөн ҡалыптар. Әммә, самолетҡа өҫтөнлөк турбовинтовой булып, муллыҡта бик йыш хаҡы ала торған еңел өйөнә. Төп өҫтөнлөгө-уңайлы буласаҡ, уларға уңайлы һәм, күп кенә формалар килә. The biggest convenience is that you can avoid the TSA and…\nШәхси самолеттар арта өсөн йәмғиәтенең коммерция чартер самолеты оса бит кеше күберәк.. Оҙон һыҙығы таможняһы, ТСА хәүефһеҙлеккә тикшереләсәк, аэропорт переполненных, тик ҡайһы бер коммерция мәшәҡәт самолет оса. People who normally fly first class or business class are now increasingly looking at the economics of private…\nЯл һәм сәйәхәттәр өсөн һеҙҙең бизнес, шәхси самолеты булыуына коммерция һәм һайлаусылар араһында зафрахтовывать оса, бармаҫ өсөн тәғәйенләнгән урынға тиклем. Бөгөн, бизнес профессионалдар күп, ҡағиҙә булараҡ, һайлау өсөн уңайлы һәм ышаныслы. Төрлө проблемалар коммерция осоштары, ranging from the erratic performance of some airlines to stringent security regulations…\nБуш һауа суднолары осошон өсөн бизнес аяҡ чартер, emergency or pleasure on your next destination https://www.youtube.com/watch?v=LHDFMbLjlmY [таблица идентификаторы=USState /]\nЧартер рейсы самолеты булараҡ, үҙенең шәхси бизнес өсөн ҡуртымға тапшыра., air ambulance or pleasure https://www.youtube.com/watch?v=ovi-x4SXJk8 [таблица идентификаторы=USState /]


18 Февраль 2019, 15:02\nӨФӨ, 2019 йыл, 18 февраль. /«Башинформ» мәғлүмәт агентлығы, Ксения Калинина/. Башҡортостан прокуратураһы «Башнефть» компанияһы филиалы «Башнефть-Уфанефтехим»дың техник күҙәтеү бүлеге секторы начальнигы, «Гидрокрекинг» ҡулайламаһы начальнигы, етештереү майҙансығының баш механигы һәм ике инженерына ҡарата енәйәт эшенең ғәйепләү һығымтаһын раҫланы. Улар «шартлау хәүефе булған объектта хәүефһеҙлек ҡағиҙәләрен боҙоу» статьяһы буйынса ғәйепләнә.\nРеспублика прокуратураһының матбуғат хеҙмәтендә хәбәр итеүҙәренсә, ошо кешеләр шартлау хәүефе булған объектта хәүефһеҙлек ҡағиҙәләрен боҙған. Улар ҡулайлама коллекторҙарын тейешенсә ремонтлауҙы тәьмин итмәгән. Бынан тыш, эштәр тамамланғас, ҡорамалдың сәнәғәт хәүефһеҙлеге экспертизаһын үткәрмәгән.\nУларҙың үҙ эшен нисек етте шулай башҡарыуҙары арҡаһында 2016 йылдың июль төнөндә ҡулайламала газ-сеймал ҡатнашмаһы шартлап, ҙур янғын башланған. Һөҙөмтәлә аварияла алты хеҙмәткәр һәләк булған, икәүһе йәрәхәтләнгән. Ойошмаға 9 миллиард һумдан ашыу зыян килтерелгән.\nҒәйепләү һығымтаһының күсермәләре тапшырылғас, енәйәт эше ҡарау өсөн судҡа ебәрелә.


Туғанлыҡ бурысы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иман » Туғанлыҡ бурысы\nТуғанлыҡ бурысы 02.02.2018 // Иман\nАғалы-ҡустылы икәү йәшәгән. Өлкәне, өйләнеп, балалар үҫтерә, ә кесеһе әлегә яңғыҙ, ти.\nАта-әсәләре баҡыйлыҡҡа күскәс, туғандар бер-береһенән һис ҡасан айырылышмаҫҡа һүҙ ҡуйышҡан. Өлкәненең йорт-биләмәһе эргәһендә кесеһенә бергәләп өй төҙөгәндәр. Араларын иген һаҡлау өсөн ҡаҙылған соҡорҙар ғына айырып тора, ти. Уңдағыһы – ағай кешенеке, һулдағыһы – ҡустыһыныҡы.\nҺәр кис йәстү намаҙынан һуң өлкәне әлеге соҡорҙар янына килә лә, үҙенекенән күпмелер иген алып, ҡустыһыныҡына һала, ти.\n– Аллаһ Тәғәлә миңә яҡшы ҡатын, иманлы балалар биргән. Ә ҡустымдың әлегә бер кеме лә юҡ. Үҙенә иген булһа ла күберәк тейһен. Раббыбыҙ күршегә ярҙам итергә өндәгән, әгәр ҙә инде ул туғаның да икән, яуаплылыҡ тағы ла арта, – тип үҙ ғәмәленә баһа биргән ағай кеше.\nӘ ҡустыһы, киреһенсә, иртәнге намаҙ һайын йәшерен рәүештә ағаһының иген соҡорон тултыра бара икән:\n– Яңғыҙ кешегә күп кәрәкмәй. Ә ағайым ғаиләле, балалар үҫтерә. Тимәк, игенгә ҙурыраҡ мохтажлыҡ кисерә. Раббыбыҙ күршегә ярҙам итергә өндәгән, әгәр ҙә инде ул туғаның да икән, яуаплылыҡ тағы ла арта…\nҺәр кем дуҫҡа әйләнер\nБәғзеләр кемделер яман күреп, уны үҙенең проблемаларында ғәйепләргә әүәҫ. Ислам дине өйрәтеүенсә иһә, әҙәм балаһының дошмандары үҙендә: улар – нәфсе, асыу, көнләшеү, тәкәбберлек, мин-минлек.\nӘгәр ҙә ки ошо насар тойғоларҙы еңә алһаң, күңелеңә еңеллек килер, сафлыҡ тулыр. Яныңда бер ниндәй ҙә дошман ҡалмаҫ, һәр кем үҙеңә изгелек, яҡшылыҡ теләп торған дуҫҡа әйләнер.\n“Асыу – ут, ул бөтә күңелде ялмап алыусан, – тиелә динебеҙҙә. – Айырыуса тәкәбберҙәрҙә ҡабынып китергә генә тора”. Асыуға юл биргән кеше Раббыбыҙ бойороғона ҡаршы төшкән иблис кеүек. “Нәфрәт, күрә алмаусанлыҡ, көнсөллөк Аллаһ ҡолдарын һәләкәткә алып бара. Эстә ҡабынып китергә әҙер торған был уттан баш тарта белергә, күңелдән йолҡоп ташларға кәрәк”, – тигән Мөхәммәт ғәләйһис-сәләм.\nПәйғәмбәребеҙ асыуы килгәндә үҙен тыйып ҡалғандарҙы иң көслөләр тип атаған. Мосолман ярһымай, нәфсе ҡотҡоһона бирелмәй, хәтерен ҡалдырғандарҙы ғәфү итергә тырыша, тәкәбберлектән, мин-минлектән йыраҡ тора – рух һәм тән сәләмәтлегенең нигеҙе был.


22 Декабрь 2017, 11:44\nБыйылғы йыл Сәйетбаба ауылының “Мырҙаҡай” бейеү ансамбле өсөн емешле булды. 2013 йылда өлкәндәрҙән генә торған ансамбль булдырыу уйын Сәйетбаба мәҙәниәт йортоноң “Асанай” халыҡ фольклор ансамбле етәксеһе Гәүһәр Байбулдина тормошҡа ашыра.\nХаҡлы ялда булһалар ҙа, ауылдың йәмәғәт тормошонда ҡайнап йәшәгән, йыр-бейеүгә, төрлө музыка ҡоралдарында уйнарға маһир, йәштәргә өлгө булырҙай бер төркөм апай-ағайҙарҙы йыйып, ең һыҙғанып эш башлайҙар. Ансамблдә Әлфиә Степанова, Рәүилә Лоҡманова, Фәниә Фәйзуллина, Разифа Ишембәтова, Хөснә Заһиҙуллина, Рисәлә Фәхретдинова, Земфира Юлбарисова, Миңнира Сәйфуллина, Мәҙинә Байбулдина, Хәмдиә Фәхретдинова, Миңһылыу Абдуллина, Закир Ишмырҙин, Рәзим Мәүлетҡолов, Фәнил Суфиянов, Фәрит, Фәнүр, Флүр Фәхриевтар, Хатмулла Байбулдин, Нәғим Суфиянов, Илһам Байбулдин һәм Илнар Ишемйәров шөғөлләнә. Ансамбль тәүҙә ауылда ойошторолған йыйындарҙа, шәжәрә байрамдарында, һуңынан республикала йыл һайын үтеп килгән “Яратам һине, тормош!” оло кешеләр фестивалендә сығыш яһап, ра-йонда ғына түгел, зона, республика кимәлендә еңеүҙәр яулай.\nБыйыл иһә “Байыҡ” рес-публика телевизион бейеү бәйгеһендә ҡатнашырға йөрьәт итәләр. 1-се турҙа хореограф, Башҡортостандың атҡаҙанған мәҙәниәт хеҙмәткәре Алик Шәмситов һалған “Быҙыбыт\nуйындары” менән сығыш яһайҙар. Киске уйын ваҡытында ҡара-ҡаршы таҡмаҡ әйтешеп быҙыбытта (элек тараҡҡа ҡағыҙ ҡуйып көй сығарғандар) уйнап башҡарылған бейеүҙе жюри ағзалары бик йылы ҡабул итә. Үҙҙәренең теләктәрен, иҫкәрмәләрен әйткәндән һуң, 2-се турға саҡыралар. Был юлы ансамбль етәксеһе Гәүһәр Байбулдина республикала киң билдәле хореограф Рәйес Низаметдиновты саҡыра. Ул Сәйетбаба ауылы ерлегендәге фольклорға таянып, “Түрешле йәйләүендә” бейеүен ижад итә.\n...Йәйҙең эҫе бер көнөндә колхозсылар Түрешле яланында бесән саба. Бына, ниһайәт, төшкө ял. Шул арала ашҡа ғына түгел, эшкә лә үҙҙәре менән алып йөрөгән уйын ҡоралдарында – гармун, ҡурай, ҡумыҙ, быҙыбытта уйнап, таҡмаҡ әйтешеп уйын-көлкө ҡоралар. Уйын ҡыҙған ғына мәлдә яланға бригадир (Закир Ишмырҙин) килеп керә. Ансамблдең иң оло ағзаһы, 72 йәшен тултырһа ла һаман да йәштәрсә еңел кәүҙәле, дәртле йөрәкле Закир Вәлиулла улы саратский гармунында бейеү көйөн һыҙҙырып, бейей башлай. Бер аҙҙан эшкә тотонорға ваҡыт тип, бесәнселәрҙе бейеүҙән туҡтата.\nТүрешленең яланында бесән сапһаң тирләтә, 300 г ите менән бригадир шәп эшләтә, - тип йырлап, бейей-бейей сәхнәнән сығып китәләр. Бына шундай халыҡсан да, шул уҡ ваҡытта ысын сәнғәт өлгөһө кимәлендә башҡарылған бейеү “Байыҡ”тың 2-се турында абруйлы жюриҙың маҡтау һүҙҙәренә лайыҡ була һәм Гала-концертҡа саҡырыла. Ансамблдең етәксеһе Гәүһәр Байбулдина әйтеүенсә, 3 көн һуҙымында барған финал бәйге бик көсөргәнешле, сәмле була. Әбйәлил, Стәрлебаш һәм башҡа райондарҙан, Пермь өлкәһе, Татарстан, Осетия Республикаларынан килгән яҡшы әҙерлекле коллективтар араһында “Мырҙаҡай”ҙар һынатмай. Ваҡыт менән иҫәпләшмәй үткәргән репетициялар үҙ һөҙөмтәһен бирә – улар бейеү коллективтары араһында Әбйәлил районының “Серҙәштәр” ансамбленән генә ҡалышып, 1-се урынды яулай. “Байыҡ” бәйгеһендә тәүге тапҡыр ҡатнашыуҙарына ҡарамаҫтан, ошондай һөҙөмтәгә өлгәшеүҙәре ансамблдең оло еңеүе лә, шул уҡ ваҡытта киләсәккә яңы бейеүҙәр ижад итеү өсөн ҙур этәргес көс, илһам сығанағы ла. Ансамбль ағзалары һәм етәксеһе Г.Байбулдина бәйгелә ҡатнашыу мөмкинлеге биргән район хакимиәтенә, бағыусы - район Советы депутаты Әхмәт Аҫылбәковҡа, ҡатын-ҡыҙҙарға матур сәхнә күлдәктәре теккән Гүзәл Яхинаға, автобусында йөрөтөп алып ҡайтыусы Салауат Муллагилдинға ҙур рәхмәт һүҙҙәре еткерәләр.\nТамашасы ихтирамын яулап өлгөргән “Мырҙаҡай” ансамбленә алдағы йылдарҙа ла өр-яңы бейеүҙәр менән сығыш яһап, халыҡтың сәнғәтебеҙгә, йолаларыбыҙға булған һөйөүен, ҡыҙыҡһыныуын һүндермәй эшләһендәр тип теләргә генә ҡала.


Стәрлетамаҡ “Рублевкаһы”ндағы тиҫтәләгән ер биләмәһе хужалары милкенән мәхрүм ҡалыуҙан ҡурҡа | ГТРК «Башкортостан» — Новости Уфы и РБ\n27 августа 2019 — 18:54 ГТРК «Башкортостан»\nСуд ҡарарының улар мәнфәғәтенә булмауы ихтимал. Район прокуратураһы 2010 йылда йүнселгә ҡуртымға бирелгән ерҙәр законһыҙ һатылған тип белдерә. Ваҡиға сәбәптәре менән беҙҙең хәбәрселәр ҙә ҡыҙыҡһынды. Илгиз Сынғыҙов хыялын бойомға ашырыу маҡсатында һатып алған ер биләмәһендә төҙөп росреестрҙа рәсми теркәгән мунсаһы менән йорт нигеҙенә тип әҙерләнгән блоктарҙы күрһәтә. Прокуратура суд ҡарарына тиклем был ерҙәрҙә төҙөлөштө тыя. Башҡа участка хужалары шундай уҡ хәлдә. Был ерҙәрҙе улар хаҡы икеләнерлек арзан булғанлыҡтан закон белгестәренән тикшертеп һатып алған. Бынан 9 йыл элек 3 ауыл биләмәһе хакимиәте рөхсәте менән 116 гектар майҙанды эшҡыуар йәмғиәте ҡуртымға алған. Веденовский күле тирәһен төҙөкләндереп сәйәхәтселәр өсөн ял урынына әйләндереү маҡсатында. 2016 йылда иһә эшҡыуарҙар майҙанды ыҙанлап 180 бәләкәй участкаға бүлеп физик шәхестәргә һатҡан. Был ғәмәлдең законға ярашлы башҡарылыуы ла һис кемдә шик тыуҙырмай. Стәрлетамаҡ районы прокуратураһы иһә башҡа фекерҙә. Был ерҙәр күлде файҙаланыу маҡсатында бирелгән, уларҙы шәхси төҙөлөш өсөн һатыу законға тап килмәй. Стәрлетамаҡ районы хакимиәте ерҙәрҙе һатыу-алыуҙы законһыҙ тип таныу буйынса суд тикшеренеү эше яҡлы. Әлегә үткән бер ултырыш ҡарары һатып алыусы файҙаһына түгел. Ер участкаларын хәләл хеҙмәт менән тапҡан аҡсаға һатып алған кешеләр бирешергә теләмәй. Үҙ мәнфәғәттәрен яҡлауҙы үтенеп улар Башҡортостан башлығының онлайн-ҡабул итеү бүлмәһенә мөрәжәғәт иткән.


Инфоурок › Другое ›Конспекты›Башҡорт теле дәресе тышта аҡ ҡарҙан юрған ябылған\nТема Тышта аҡ ҡарҙан юрған ябылған. Ҡыш дауам итә.\nЯңы һүҙҙәргә өйрәнеү.\nҮтелгәндәәрҙе ҡабатлау. Балаларҙың сәләттәрен үҫтереү.\nДежур уҡыусыға һорауҙаар биреү.\nТел шомартҡыстарҙы уҡыу.\nБирелгән шиғырҙы тасуири уҡыу.\nДәфтәргә числоны яҙыу һәм һүҙлекк диктанты яҙыу.\nһүҙҙәр әйтелгәндән һуң таҡтаның икенсе яғында һүҙҙәр яҙылған була. Яҙып бөткәс уҡыусылар дәфтәрҙәре менән алмашалар диктантарын тикшерәләр.\nБалалар, ә һеҙ ниндәй ҡышҡы уйындар беләһегеҙ?\nҺүрәт буйынса эш итеү. Һөйләмдәр төҙөү.\nТуп менән уйын, уйындар төрҙәре әйтелә ҡышҡы уйын булһа уҡыусы тупты алып ҡала, ә булмаһа уҡыусылар тупты кире уҡытыусыға ҡайтара\nКүнегеү өҫтөндә эш.\n311 күнегеү . Текст өҫтөндә эш “ Ҡоштарға ярҙам"\n.Тексты тасуыри уҡыу.\nТекстың тәржемәһе өҫтөндә эш.\nЯңы һүҙҙәрҙе һүҙлекә яҙыу. Уларҙы отоу (туп менән эш итеү)\nһорауҙаарға яуап биреү.\nБашҡортостанда ниндәй ҡоштар ҡышлай?\nФиз минут яһау.\nҒабдулла Туҡайҙың шиғырын уҡыу.\nТышта аҡ ҡарҙан\nЕр яҙға тиклем,\nТик шыршы ғына йәшел булып ултыра. Ҡалған ағастар яланғас. Матур итеп кенә ҡар яуа.Ҡарағай ағастары ла йәшел булып ултыра. Ә айыу өнөндә йоҡлап ята.\nУҡытыусы һөйләмдәр әйтә, ә уҡыусылар тап килгән һөйләмгә һүрәтен табып таҡтаға апликация төшөрәләр (беркетәләр)\nЙомаҡтар сисеп алайыҡ әле.\n“ Йәйен-һоро, кышын аҡ\nУға шулай яҡшыраҡ”\nЙомғаҡлау. Балалар дәрестә һеҙ нимәләр эшләнегеҙ?\nӨйгә эш. Өйгә ҡайтғас ҡоштарға тағараҡтар эшләп әлегеҙ.


20 Ноябрь 2010, 20:46\n– Урал Ишбирҙе улы, һүҙҙе шунан башлайыҡ, үҙегеҙ ҡайһы яҡтанһығыҙ?– Баймаҡ районының Иҫке Сибай ауылынанмын. Ирәндек буйҙары, ҡарағайлы йылғаһы, Айсыуаҡ ташы... был изге урындар, изге төшөнсәләр мине һәр саҡ үҙенә саҡырып, ғүмерем юлында оҙатып килә. Бала саҡтан уҡ иптәш малайҙар менән бергә тау-таш араһында уйнап, буй еткерә төшкәс, кинәнеп бесән сабып үҫкәнгәме, һәр ташты, һәр үләнде танып-белеп йөрөнөк. Емеш-еләккә лә бара торғайныҡ. Тәбиғәттә күңелдәр ҙә бер-береһенә тартылыусан да, аңлаусан да бит. Әсәйем урман-ҡырҙарҙың исемдәрен, уларға ҡағылышлы тарихтарҙы күп белгәнгә күрә уға эйәреп еләккә, йә башҡаһына барыу кинәнес кенә ине. Балан-муйыл тиргәндә, еләк сүпләгәндә ул һөйләй, беҙ тыңлайбыҙ.


Төбәктә ирекмән статусын билдәләргә тәҡдим иттеләр // Сәйәсәт | новости башинформ.рф\nТөбәктә ирекмән статусын билдәләргә тәҡдим иттеләр\n15:17, 16 августа 2013 Сәйәсәт\nБашҡортостанда законлы нигеҙҙә ирекмән статусын билдәләргә тәҡдим иттеләр. Ирекмәндәр хәрәкәтенә ярҙам итеү кәрәклеге тураһында республика Президенты Рөстәм Хәмитовтың БР Йәмәғәт палатаһы ағзалары менән осрашыуында әйтелде.\n— Республикала яҡшы, ыңғай тәжрибә тупланды, ирекмәндәр яҡшы эш күрһәтте, — тип билдәләне БР Йәмәғәт палатаһы ағзаһы Наталья Солодилова. – Әммә бөгөн волонтерлыҡ институты бик үк әүҙем үҫтерелмәй, тиергә була. Был әлегә тиклем ирекмән статусының булмауына бәйле. Мәсьәләне хәл итеп, әлеге категория кешеләрен гарантиялар менән тәьмин итә алыр инек. Был мәсьәләне ентекле тикшереү һәм хоҡуҡи нормалар менән нығытыу зарур.\n— Ирекмәндәрҙең яҡшы эш алып барыуы менән килешәм, — тине Рөстәм Хәмитов. – Бәлки, ысынлап та, уларҙың статусын билдәләгән документ кәрәктер. Беҙҙә йәштәрҙе берләштергән идеялар күп түгел. Ә волонтерлыҡ бындай яҡшы йүнәлештәрҙең береһе булып тора.\nИрекмәндәр хәрәкәте буйынса мәсьәлә әлеге ваҡытта Рәсәй кимәлендә лә тикшерелә. Көҙгө сессияла Дәүләт Думаһында «Волонтерлыҡ тураһында»ғы закон проектын беренсе уҡыуҙа тикшереү планлаштырыла. Документ ирекмәндәр эшмәкәрлегенең төп принциптарын һәм төрҙәрен, уның маҡсаттарын һәм бурыстарын, тормошҡа ашырыу формаларын һәм тәртибен, шулай уҡ ирекмәндәр хәрәкәтенә ярҙам сараларын билдәләй. Закон 2014 йылдың 1 ғинуарынан үҙ көсөнә инәсәк, тип көтөлә.


Балаларға ҡағылышлы балаларса булмаған һорауҙар\n17 Ғинуар 2019, 16:08\nҺуңғы йылдарҙа беҙҙең районда уллыҡҡа (ҡыҙлыҡҡа) йәки опекаға бала алырға теләүселәр күбәйә башланы.\nЙыш бирелгән һорауҙарға яуаптар алыу өсөн беҙ район хакимиәтенең опека һәм попечителлек буйынса баш белгесе Регина Ғайсинаға мөрәжәғәт иттек.\n– Граждандарҙың күбеһе опека органдары эшенең нимәгә ҡайтып ҡалыуын аныҡ ҡына күҙ алдына килтерә алмай. Был хаҡта һеҙ ентеклерәк һөйләй алаһығыҙмы?\n– Опека һәм попечителлек органдарының структураһы, вәкәләттәре, улар-ҙың эшмәкәрлеген контролләү тәртибе, Рәсәй Федерацияһы ҡануниәте һәм Баш-ҡортостан Республикаһы ҡануниәтенә ярашлы, Мәсетле районы муниципаль районы Уставы нигеҙендә муниципаль хоҡуҡи акттар менән билдәләнә. Опека һәм попечителлек органдарының вәкәләттәре ярайһы уҡ киң, бер мәҡәләлә генә уларҙы һанап бөтөп булмаҫ, тип уйлайым, улар Башҡортостан Республикаһының 2002 йылдың 9 ғинуарындағы “Башҡортостан Республикаһында опека һәм попечителлек органдары эшмәкәрлеге тураһында” 292-з һанлы Законында ентекләп яҙылған.\nЛәкин опека һәм попечителлек органдары белгестәренең балиғ булмағандарға ҡарата төп бурысы – уларҙың, шул иҫәптән етем балалар һәм ата-әсә ҡарауынан ҡалған балаларҙың, шулай уҡ 18-ҙән 23 йәшкә тиклемге етем һәм ата-әсә ҡарауынан ҡалған балаларҙың хоҡуҡтарын һәм законлы мәнфәғәттәрен яҡлау.\n– Мәсетле районында нисә етем бала иҫәпләнә?\n– Бөгөнгә Мәсетле районының опека һәм попечителлек органында опекаға алынған 146 балиғ булмаған бала иҫәптә тора.\n– Һеҙҙең ҡарамаҡҡа, йәмғиәтебеҙҙә ата-әсәләре тере була тороп етем балаларҙың бик күп булыуына ниндәй факторҙар йоғонто яһай?\n– Һис шикһеҙ, социаль етемлектең төп сәбәбе булып ата-әсәләрҙең балиғ булмаған балаларына ҡарата үҙ бурыс- тарын тейешенсә үтәмәүҙәре, уларҙың физик һәм психик һаулыҡтарын ҡай-ғыртмауы, ҡағиҙә булараҡ, ул алкоголде самаһыҙ ҡулланыуҙың эҙемтәһе.\n– Һеҙҙең сектор эше арҡаһында һуңғы йылдарҙа нисә бала яңы ғаиләгә эйә булды? Ғөмүмән, етем балаларға ярҙам итеү өсөн ниндәй эштәр алып барыла?\n– Миҫал өсөн, 2018 йылда Мәсетле ғаиләләренә 19 бала урынлаштырылды, улар-ҙың 11-е башҡа төбәктәрҙән килгән.\n– Уллыҡҡа алыу менән ҡарауға алған ғаилә араһында айырма бармы? Булһа, нимәлә?\n– Айырма бар һәм һиҙелерлек. Уллыҡҡа алынған осраҡта бала үҙ балалары кеүек барлыҡ хоҡуҡтарға, шул иҫәптән мираҫ алыу хоҡуғына ла эйә була, был процедура суд ҡарары буйынса хәл ителә. Баланы ғаиләгә тапшырғанда дәүләт ярҙамы саралары сифатында ата-әсәгә бер тапҡыр түләнә торған пособие бирелә, шулай уҡ уллыҡҡа алыусылар бала тыуған ғаиләләргә тейешле түләүҙәрҙең бер өлөшөнә (йөклөлөк һәм бала табыу буйынса пособие, әсәлек капиталы) хоҡуҡлы. Ундай осраҡта опека органдары яғынан контроль өс йыл дауамында йыл һайын баланың йәшәү шарттарын тикшереү юлы менән бойомға ашырыла.\nҠарауға алған ғаилә осрағында баланың ата-әсә ҡарауынан ҡалған бала статусы һаҡлана. Ҡарауға алған ғаилә опека һәм попечителлек органы менән ҡарауға алыусы ата-әсә араһында баланы ғаиләгә тәрбиәгә тапшырыу тураһында килешеү төҙөү нигеҙендә барлыҡҡа килә. Әлеге килешеү нигеҙендә ҡарауға алған ата-әсә дәүләт ярҙамы сифатында баланы ҡарау-ға ай һайын пособие һәм үҙ бурыстарын үтәгән өсөн эш хаҡы ала. Әгәр баланың торлағы булмаһа, уның быға, шулай уҡ бөтә социаль түләүҙәргә хоҡуғы һаҡлана.\n– Ғаиләгә бала алыу өсөн ниндәй документтар килтерергә кәрәк?\n– Исемлек буйынса документтар йыя башлар алдынан, кандидаттар телдән консультация алыу өсөн опека һәм попечителлек органына мөрәжәғәт итергә һәм, ҡарауға алыусы ата-әсә булырға ҡарар ителгәндә, ҡарауға алыусы ата-әсә булыу мөмкинлеге тураһында һығымта биреүҙе үтенеп ғариза ҡалдырырға тейеш.


“Йырһыҙ йәшәү мөмкин түгел” » Башҡортостан гәзите\n"Башҡортостан гәзите" » Мәҙәниәт һәм әҙәбиәт » “Йырһыҙ йәшәү мөмкин түгел”\n“Йырһыҙ йәшәү мөмкин түгел” 31.10.2014 // Мәҙәниәт һәм әҙәбиәт\nУл саҡта шофер булып эшләгән егеткә күрше Басай ауылы юлын йыш үтергә тура килә, һәр саҡ күңеле менән ҡыҙҙың осрауын теләй. Ике йәш йөрәк араһында аҡрынлап ғүмерлек мөхәббәт уты ҡабына: уларҙың бергә йәшәүенә быйыл 37 йыл. Ике улға, ике ҡыҙға ғүмер биргән Үтәғоловтар — бөгөн бәхетле олатай һәм өләсәй.\nЙыр-моңдо юлдаш итеп йәшәгән был татыу ғаилә – Күсей ауылында иң өлгөлөләр иҫәбендә. Йорт хужабикәһе гөлдәр үҫтерергә яратһа, Рәмил ағай — уңған баҡсасы. Иртә яҙҙан ул ултыртҡан ҡыяр-помидорҙар күкрәп сәскә ата, йәй башында ашауға өлгөрә. Урамда ҡырыҫ көҙ хакимлыҡ итһә лә, егәрле хужаларҙың теплицаһында йәшелсә һаман булһа өлгөрөүен дауам итә. Рәмил Ишбулды улының үҙ ҡулдары менән эшләгән беседкаһында кистәрен баяндан матур көйҙәр ағылһа, уға аҡрынлап хужабикәнең моңло тауышы ла ҡушыла. Һандуғастарҙы көнләштерерлек ауыл серенадаһы тотош урамға тарала.\nШуныһы ҡыуаныслы: ғаиләнең юлын дауам итеп, улдары Рушан сәнғәт юлын һайлаған. Сибай сәнғәт колледжының баян класын тамамлап, музыка факультетында юғары белем алған егет әле әрмелә хәрби бурысын үтәй. Ейәнсәрҙәре Гөлкәй ҙә өләсәй-олатайҙарының йырлауын бәләкәйҙән ишетеп үҫә, бөгөн ул Сибай ҡалаһының музыка мәктәбендә вокал буйынса белем ала. Кейәүҙәре Салауат Исхаҡов та – оҫта баянсы, хатта үҙҙәренән генә баянсылар ансамблен ойошторорға була. Бына ошондай моңло ғаилә йәшәй йәмле Күсей ауылында.


Лицей халыҡ сәсәне исеменә тап төшөрмәй\n24 Март , 10:49\nРайон үҙәге Раевкалағы Мөхәмәтша Буранғолов исемендәге башҡорт лицейы уҡыу сифаты, белем биреү өлкәһендәге ҡаҙаныштары менән билдәле.\nБөгөн бында 980 уҡыусы белем ала, район үҙәгенән тыш, эргә-тирәләге биш ауылдан 95 бала йөрөп уҡый. Улар өсөн көнөнә алты автобус рейсы ойошторола. Былтыр лицей яңы автобуслы булған, бер нисә уҡыу бүлмәһен заманса мультимедиа комплексы менән йыһазландырыуға өлгәшкән. Башҡортостандың дәүләт һәм республика халыҡтары телдәрен һаҡлауға һәм үҫтереүгә йүнәлтелгән дәүләт программаһына ярашлы, Мәғариф һәм фән министрлығы тарафынан Башҡортостан тарихы һәм мәҙәниәте бүлмәһенә ошондай комплекс алынған, башҡорт теле һәм информатика кабинеттары ла заманса ҡорамалдар менән йыһазландырылған. Лицей директоры Римма Дәүләткирәева бындай ярҙамдың, һис шикһеҙ, фәнде уҡытыу сифатын яҡшыртыуы һәм уҡыусыларҙа уны үҙләштереүгә ҡыҙыҡһыныуҙың артыуы тураһында белдерҙе.\nЛицейҙың башҡорт теле һәм әҙәбиәте уҡытыусыһы Рәсимә Ғайса ҡыҙы Кәримова ла етәксенең һүҙен хупланы һәм был йәһәттән Башҡортостан Башлығының инициативаһы менән башланған “Юғары ос!” программаһының ҙур мөмкинлектәр асыуын билдәләне. Ул дәрестәр алып барған башҡорт теле кабинетында һәр уҡыусы тел өйрәнеү буйынса заманса ҡушымталар ҡуйылған планшеттар менән ҡулланыу мөмкинлегенә эйә. Улар ярҙамында балалар телмәр үҫтереү, диалогтар ҡороу менән шөғөлләнә. Шулай уҡ интерактив таҡта һәм башҡа ҡорамалдар видеодәрестәр, төрлө саралар үткәрергә, уҡытыуҙы ҡыҙыҡлы алымдар менән байытырға мөмкинлек бирә, ти мөғәллимә.\nМ. Буранғолов исемендәге башҡорт лицейында башҡорт теле һәм әҙәбиәтенән алты уҡытыусы белем бирә. Уларҙың һәр береһе – үҙ эшенең оҫтаһы булып танылған тәжрибәле педагог. Мәҫәлән, Миләүшә Хәлил ҡыҙы Муллағәлина, оҙаҡ йылдар инде “Йәйләү” лагеры программаһын ҡулланып, уҡыусыларҙың ялын ойоштороп ҡына ҡалмай, уларҙа тыуған яҡ тарихына ҡарата һөйөү һәм ҡыҙыҡһыныу тәрбиәләй, шулай уҡ ҡул эштәренә өйрәтә. Балаларға бигерәк тә кейеҙ техникаһы оҡшай.\n– Йыл һайын көтөп алған Башҡорт теле һәм әҙәбиәте буйынса төбәк-ара олимпиада быйыл онлайн тәртибендә үтте. Бик уңайлы булды. Уҡыусыларыбыҙҙың уңыштарынан ҡәнәғәтбеҙ. Ғөмүмән, беҙ, пандемия шарттарына ҡарамайынса, барлыҡ конкурстарҙа ҡатнашып, алдынғы урындар яулап торабыҙ. Бындай ярыштар балаларҙы сәмләндерә, дәртләндерә, – тине лицейҙың башҡорт теле һәм әҙәбиәте уҡытыусылары. Быйылғы олимпиадала Айгөл Рәйес ҡыҙы Вәлиеваның ике уҡыусыһы – Камила Байрамғолова менән Карина Фәйзуллина, ә Рәсимә Ғайса ҡыҙының бер уҡыусыһы – Ләйлә Әғзәмова призлы урынға лайыҡ булған.\nУҡыусылар башҡорт телен өс төрлө программа буйынса өйрәнә. Саф башҡорт кластары – уны башҡорт мәктәптәре программаһына ярашлы, икенселәр – туған тел, өсөнсөләр дәүләт теле булараҡ уҡый.\n– Шөкөр, уҡыусыларыбыҙ дәрестәргә ҙур теләк менән йөрөй, ата-әсәләр яғынан да һәр саҡ аңлау табабыҙ. Уҡыу кабинетын заманса итеп йыһазландырғандан һуң, дәрестәргә ҡарата ҡыҙыҡһыныуҙың да бермә-бер артыуы һиҙелә, – ти Рәсимә Ғайса ҡыҙы.\nБылтыр М. Буранғолов исемендәге башҡорт лицейында тағы бер мөһим һәм ҡыуаныслы ваҡиға булған – бында стоматология кабинеты асылған. Был башланғыс “Юғарыға ос!” милли мәғариф проектының “Сәләмәт йылмайыу” модулен үҫтереүгә ярашлы тормошҡа ашырыла.\nУҡыусыларҙы “Ауыл табибы” программаһына ярашлы эшкә ҡайтҡан табип-стоматолог Илдар Смаҡов ҡабул итә. Ул балаларға тештәрҙе дөрөҫ таҙартыу серҙәрен төшөндөрә, гигиена саралары тураһында һөйләй. Стоматология кабинеты асылғас та үткәрелгән беренсе профилактик тикшереү уҡыусыларҙың 90 проценттан ашыуының тештәрен дауаларға кәрәклекте күрһәткән.\nМәғариф усаҡтарындағы бөтә был матур башланғыстар йәш быуынға сифатлыраҡ, төплөрәк белем биреүҙе, бер ыңғайҙан уларҙың сәләмәтлеге тураһында хәстәрлек күреүҙе, йәғни белемле, һау-сәләмәт, төрлө яҡлап үҫешкән лайыҡлы алмаш тәрбиәләүҙе маҡсат итеп ҡуя.\nАвтор: Гөлдәр ЯҠШЫҒОЛОВА.


АТАЙ-ОЛАТАЙҘАР ҺАҠЛАП АЛЫП ҠАЛҒАН БАР ЕВРОПА ХАЛҠЫН ҮЛЕМДӘН\nСибай ҡалаһында Бөйөк Еңеүгә арналған байрам саралары 8 майҙа уҡ башланды. Был көндө Советтар Союзы Геройҙары Александр Матросов, Федор Белов, 1812 йылғы Ватан һуғышында ҡатнашыусы башҡорт батырҙарына арналған һәйкәлдәргә сәскәләр һалынды, улар янында тантаналы митингтар ойошторолдо. Ә инде 9 Майҙағы оло байрам «Мәңгелек ут» обелискыһы янында «Мәңгелек хәтер» тантаналы митингыһынан башланды.\n—Бөйөк Еңеү көнө—аңлатып бөтөп булмаҫ мәғәнәгә эйә оло байрам. Күҙ йәштәре ҡатыш һағыш менән ҡыуанысты, ауыр юғалтыуҙар менән бөйөк фиҙакәрлекте бергә берләштергән байрам ул,—тине Сибай ҡала округы хакимиәте башлығы Хәлит Хәмзә улы Сөләймәнов, митингыға йыйылыусыларҙы тәбрикләп.—Ауырлыҡтар, бик күп юғалтыуҙар аша яуланған Бөйөк Еңеү байрамы беҙҙең өсөн халҡыбыҙҙың бөйөклөгө, уның рух һәм ихтыяр көсө символы булып ҡаласаҡ. Илебеҙҙең данлы һәм шанлы һуғыш йылъяҙмаһында беҙҙең яҡташтарыбыҙҙың да батырлығы урын алыуы менән ғорурланабыҙ.\nСибай эшселәр ҡасабаһынан 350 кеше яуға киткән. Шуларҙың 200-ҙән ашыуына тыуған яҡтарына кире әйләнеп ҡайтырға насип булмай. Бөгөн, күрше райондарҙан күсеп килгән ветерандар менән һанағанда, Сибай ҡалаһында 81 һуғыш ветераны йәшәй. Яугир олатай-инәйҙәрҙең күбеһе таяҡҡа таянған, иң йәш тигән ветерандарҙың йәше лә туҡһанға яҡынлай. Күптәре ишетмәй, әммә ҡотлауҙарҙы ихлас ҡабул итеп, йылмайырға тырыша.\nМитингыла ҡатнашыусыларҙы Бөйөк Ватан һуғышы ветераны Йәғәфәр Fәббәсов тәбрикләне.\n—Бөйөк байрам менән һеҙҙе, яҡташтар! Һуғыш уты тыныуға 69 йыл үтте. Был бик ҡыуаныслы хәл, әммә, ҡыҙғанысҡа ҡаршы, һуңғы ваҡытта мәғлүмәти һәм иҡтисади һуғыш—йәштәрҙең аңын томаларға, Рәсәй халҡын һындырырға йүнәлтелгән йәшерен һуғыш тынмай. Украина менән бәйле һуңғы хәл-ваҡиғалар тураһында барығыҙ ҙа хәбәрҙар. Шуға күрә беҙ һәр ваҡыт һаҡ булырға тейешбеҙ. Барыбыҙҙың да теләгебеҙ бер—Ер йөҙөндә бер ҡасан да һуғыш уты ҡупмаһын,—тине оло йәштәге ветеран.\nЯуҙа һәләк булғандарҙы бер минутлыҡ тынлыҡ менән иҫкә алғандан һуң, йәше лә, ҡарты ла «Мәңгелек ут»ҡа сәскәләр һалды.\nҠаланың Үҙәк майҙанына йыйылған халыҡ тантаналы парадты көтөп алды. Йылдан-йыл сафтары кәмегән ветерандар алҡыштарға күмелеп «тере коридор» аша үткәндән һуң колонналар ҡуҙғалды. Беренселәрҙән булып ветерандар һәм ҡала етәкселеге алдынан «Барс» йәмғиәтенең яугир-интернационалистары һәм хәрби хеҙмәттәрен Тажикистан, Төньяҡ Кавказ, Абхазия, Төньяҡ Осетияның ҡыҙыу нөктәләрендә үтәүселәр үтте. Улар артынан Бөйөк Ватан һуғышы ветерандарының ейәндәре һәм бүләләре—уҡыу йорттары студенттары, мәктәп уҡыусылары эйәрҙе.\n«Еңеү байрағын ҡаршылау» һәм «Үлемһеҙ полк» Бөтә Рәсәй акциялары сиктәрендә уҙғарылған сараға сибайҙар ҙа әүҙем ҡушылды. Бөгөнгө көндө күрә алмаған армия һәм флот ветерандары фотоһүрәттәрен тотоп, йөҙәрләгән кеше колонналарға теҙелде. Урамдан «Үлемһеҙ полк» үткәндә барса халыҡ тын ҡалды, күҙҙәренә йәштәр алғандар ҙа күп булды. Аллаяров Зөбәйер Әғзәм улының ейән-ейәнсәрҙәре «Үлемһеҙ полк» акцияһы хаҡында ишеткәс тә ҡартаталарының фотоһын транспарантҡа ҡуйҙырта. Сталинград һуғышында дошмандарҙы тар-мар иткән Зөбәйер Әғзәм улы тыуған яҡтары—Баймаҡ районының Fәҙелша ауылына иҫән-һау әйләнеп ҡайта, өйләнә, 9 балаға ғүмер бүләк итә. Ул 1980 йылда 74 йәшендә донъя ҡуя. Һуғышта күрһәткән батырлыҡтары өсөн Ҡыҙыл Байраҡ, Дан ордендары һәм башҡа миҙалдар менән наградланған атайҙарын, ҡартаталарын балалары тик яҡшы яҡтан иҫкә алды.\nПарад тамамланыу менән байрам саралары Үҙәк майҙан сәхнәһенә күсте. Бер төркөм хеҙмәт алдынғыларына, йәш быуынды патриотик рухта тәрбиәләүгә көс һалыусыларға миҙалдар тапшырылды. «Хеҙмәттә ҡаҙанған уңыштар һәм тырышлыҡ өсөн» миҙалы менән «Фронтташ әхирәттәр» клубы етәксеһе Н.В.Кодакова, «Хәрби-патриотик эште әүҙем алып барғаны өсөн» миҙалы менән хәүефһеҙлек һабаҡтары нигеҙҙәре уҡытыусылары Х.F.Баһауетдинов, И.И.Исламбаев, Г.С.Худяк наградланды. Сибай ҡала хакимиәте башлығы Х.Х.Сөләймәновтың түшенә «Хеҙмәттәре өсөн» миҙалы ҡаҙалды.\nСибай концерт-театр берекмәһе, А.Мөбәрәков исемендәге драма театры артистары, үҙешмәкәр таланттар тарафынан әҙерләнгән сағыу концертты ҡарағандан һуң Бөйөк Ватан һуғышы ветерандары «Зәңгәр ут» сараһына юлланһа, тыл хеҙмәтсәндәре Сибай филармонияһы биләмәһендә уҙғарылған «Ялан кухня»һында осрашты. Инәй-олатайҙар ашнаҡсылар бешергән тәмле бутҡаны ауыҙ итеп, кинәнеп аралашты, йыр-бейеүҙәрҙе тамаша ҡылды.\nБалалар һәм йәштәр Үҙәк майҙанда, «Труд» стадионында, Балалар ижады үҙәгендә ойошторолған күмәк спорт ярыштарында көстәрен һынап ҡараны.\nЭйе, ваҡыт аяуһыҙ. Дәһшәтле һуғыш беҙҙән алыҫлашҡандан-алыҫлаша барған һайын, ул мәхшәрҙе күреүселәр һаны ла кәмей. Әммә нисә йылдар, быуаттар үтһә лә, беҙ бәхетле тормоштоң ниндәй юл менән яуланыуын оноторға тейеш түгелбеҙ...


Төбәктә 21 быуат лидерҙары билдәләнде // Йәмғиәт | новости башинформ.рф\nТөбәктә 21 быуат лидерҙары билдәләнде\n14:21, 14 апреля 2012 Йәмғиәт\nКөн элгәре Башҡортостанда балалар һәм йәштәр йәмәғәт ойошмалары лидерҙары һәм етәкселәренең «XXI быуат лидеры» бөтә Рәсәй конкурсының республика этабы финалы тамамланды.\nБыйыл Шишмә районының «Энергетик» дауалау-һауыҡтырыу үҙәгендә үткәрелгән сараның йомғаҡлау этабында Өфө, Күмертау, Стәрлетамаҡ ҡалаларынан, Әлшәй, Өфө, Бәләбәй, Ишембай, Ҡырмыҫҡалы райондарынан 89 йәш активист ҡатнашты.\nИң яҡшыларын асыҡлау өсөн бәйгелә ҡатнашыусылар «Минең гражданлыҡ позициям» темаһы буйынса үҙҙәре менән таныштырҙы, тестар үтте, фекер алышыуҙа ҡатнашты.\nЭксперттар советы фекеренсә, Күмертау ҡалаһынан Бөтә Рәсәй һуҡырҙар йәмғиәте Мәләүез бюроһының Йәштәр менән эшләү буйынса советы рәйесе Павел Сафонов иҫтә ҡалырлыҡ иң һәләтле ҡатнашыусы тип танылды. 20 минут эсендә ул һуҡыр балаларға ярҙам итеүгә арналған проект яҙып, уны уҡып ишеттерҙе. Был эш берәүҙе лә битараф ҡалдырманы. Ул «Балалар һәм йәштәр йәмәғәт ойошмаларының 26-35 йәшлек лидерҙары» номинацияһында еңеп сыҡты.\nШулай уҡ «Балалар һәм йәштәр йәмәғәт ойошмаларының 12-15 йәшлек лидерҙары» номинацияһында – Өфөнөң «Башҡортостан пионерҙары» балалар йәмәғәт ойошмаһынан Анастасия Трубицина, «Балалар һәм йәштәр йәмәғәт ойошмаларының 14-18 йәшлек лидерҙары» номинацияһында Күмертауҙан Сергей Золотухин еңеүсе булды.\nБәләбәй районынан Раил Фәритов 19-25 йәшлек ҡатнашыусылар араһында еңеү яуланы, ә Күмертауҙан Шамил Хәбибуллин «Балалар һәм йәштәр йәмәғәт ойошмалары етәкселәре (18 йәштән алып)» номинацияһында беренсе булды.\nРеспублика этабында еңеүселәр «XXI быуат лидеры» бөтә Рәсәй конкурсында Башҡортостан исеменән сығыш яһай ала. Сара августа Ҡабарҙы-Балкарҙа үтәсәк. Бынан тыш, Раил Фәритов «Мәғариф» өҫтөнлөклө милли проекты сиктәрендә һәләтле йәштәргә ярҙам итеү өсөн премияға тәҡдим ителәсәк.\nТөбәктәге бәйгене ойоштороусылар булып Башҡортостандың Йәштәр сәйәсәте һәм спорт министрлығы сығыш яһай.


Хәбәрҙәр: Газа арҡаһында, Бөйөк Британияла ҡатын-ҡыҙҙарҙан тәүге мосолман министр отставкаға китте.\nГаза арҡаһында, Бөйөк Британияла ҡатын-ҡыҙҙарҙан тәүге мосолман министр отставкаға китте.\nБөйөк Британия тарихында ҡатын-ҡыҙҙарҙан тәүге мосолман министр отставкаға китте. Сәйҙә Уорси, короллектең сит ил эштәре министры урынбаҫары, ошо рәүешле кабинеттың Яҡын Көнсығыштағы сәйәсәте менән ризаһыҙлығын белдерҙе.\nҮҙенең белдереүен Уорси ханым Твиттерҙа баҫтырып сығарҙы, ул шуны һыҙыҡ өҫтөнә алды: Газалағы конфликтҡа ҡарата Лондон ҡулланған баһалар һәм фекерҙәр мораль йәһәттән нигеҙһеҙ һәм Британияның милли мәнфәғәттәренә тап килмәй.\nДжордж Осборн, Бөйөк Британия казначействоһы канцлеры:\n“Был үкенесле һәм, дөрөҫөн әйткәндә, дөрөҫ булмаған ҡарар. Британия хөкүмәте сит ил коллегалары менән Газаға тыныслыҡ алып килергә тырыша. Беҙ ваҡытлыса утҡа тотоуҙарҙы туҡтата алдыҡ, башҡаса ул ҡабатланмаҫ тип өмөт итәбеҙ.”\nАналитиктар билдәләүенсә, Британия прмьеры Дэвид Кэмерон Газалағы хәлдәргә туранан-тура баһа биреүҙән ситкә китә, айырым алғанда, Израилдең эшмәкәрлеген ғәйепләргә ашыҡмай. Сит ил эштәре министры урынбаҫарының дипломатик сығышы шуның менән аңлатыла ла тип иҫәпләйҙәр.\nСәйҙә Уорси- тарихта тәүге ислам динен тотҡан министрҙар кабинеты ағзаһы, бай булмаған Пакистан иммигранттары ғаиләһендә тыуған. Сәйәси карьера уны консерватив фирҡәнең етәксе эшелонына алып килгән. 2007 йылда уға баронесса титулы менән бергә ғүмерлек пэр титулы бирелгән.